title: Alhajärvi (Saarenjärvi)

text: Järvi on matala ja umpeen kasvava järvi. Yhdessä Varitunjärven kanssa se kuuluu alueelle, jolle on ehdotettu kosteikon perustamista. Se toteutettaisiin patoamalla järvestä laskeva oja.


title: Alhajärvi (Saarenjärvi)

text: Vanhoista pitäjänkartoista Hämeenkyröstä näkee järven silloisen muodon, joka vastaa meko hyvin nykyistä muotoa. Järven nimi on kirjoitettu karttaan "Alhåjärvi". Kalmbergin kartastossa vuodelta 1855-1856 nimenä oli "Alhojärvi".


title: Alhajärvi

text: Alhajärvi eli Alhojärvi on Pirkanmaalla Hämeenkyrössä oleva Kokemäenjoen vesistön järvi, joka kuuluu Ikaalisten reitin valuma-alueella Mahnalanselän alueeseen. Järvi on siellä osa Prentinjoen valuma-aluetta.


title: Alhajärvi

text: Järvi on lähes nelikulmion muotoinen, jonka sivun pituudet ovat 200 metriä, ja jonka pinta-ala on 4,3 hehtaaria. Järveen on kaivettu useita suo-ojia ja kaksi pelto-ojaa. Peltoa on raivattu aivan järven ranta-alueelle asti. Laskuoja laskee koillisessa olevasta luusuasta ja virtaa osittain perattuna, oikaistuna ja 2,7 kilometriä pitkänä ojana alempaan Alhajärveen. Oja alittaa matkallaan seututien 249. Järven rannat ovat soistuneet puuttomiksi ja rantaviiva on umpeenkasvun johdosta paikoin epätarkka. Järven lähelle johtaa metsäautotie, mutta järven rannat ovat asumattomat.


title: Alhajärvi

text: Vanhasta pitäjän kartasta Hämeenkyröstä on säilynyt pieni kohta Alhajärvestä, jonka nimi kirjoitettiin tuolloin "Ylinen Alhåjärvi". Samaa nimitystä käytettiin Kalmbergin kartastossa 1855-1856. Lisäksi järvi oli piirretty nykyistä huomattavasti suuremmaksi. Nykyinen laskuoja näyttää seuraavan vanhaa ojaa.


title: Valkopääpeukaloinen

text: Valkopääpeukaloinen ("Campylorhynchus albobrunneus") on peukaloisten heimoon kuuluva varpuslintu.


title: Valkopääpeukaloinen

text: Valkopääpeukaloista tavataan Kolumbiassa ja Panamassa, ja sen levinneisyysalueen pinta-ala on noin 96 300 neliökilometriä. Lajin kannankehitys on vakaa, ja se on luokiteltu elinvoimaiseksi.


title: HMS Fleur de Lys (K122)

text: HMS Fleur de Lys (viirinumero M122) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Fleur de Lys (K122)

text: Ranskan hallitus tilasi aluksen 25. heinäkuuta 1939 South Bank-on-Tees’stä Smiths Dock Companylta työnumerolla J4141 nimellä "La Dieppoise". Sen köli laskettiin 20. tammikuuta 1940 ja alus laskettiin vesille 21. kesäkuuta. Alus valmistui 26. elokuuta.


title: HMS Fleur de Lys (K122)

text: Alus upposi 14. lokakuuta 1941 Saksan laivaston sukellusveneen "U-206" torpedoimana Gibraltarin edustalla.


title: Uruguayn rugby union -maajoukkue

text: Uruguayn rugby union -maajoukkue edustaa Uruguayta rugby unionin maajoukkuekilpailuissa. Sitä hallinnoi vuonna 1951 perustettu "Unión de Rugby del Uruguay".


title: Uruguayn rugby union -maajoukkue

text: Uruguay on selviytynyt kolme kertaa MM-kilpailuihin, muttei ole vielä kertaakaan edennyt alkulohkosta jatkoon. Vuoden 1999 kisoissa se voitti Espanjan, mutta hävisi Skotlannille ja Etelä-Afrikalle. MM-kilpailuissa 2003 se kukisti Georgian, mutta kärsi tappiot Englannille, Etelä-Afrikalle ja Samoalle. Vuoden 2015 kisoissa se hävisi Walesille, Australialle, Fidžille ja Englannille.


title: Uruguayn rugby union -maajoukkue

text: Uruguay sijoittui IRB Nations Cupissa kolmanneksi 2014.


title: Uruguayn rugby union -maajoukkue

text: Uruguay oli lokakuussa 2015 kansainvälisen rugbyliitto IRB:n rankingissa 19:nnella sijalla.


title: HMS Nasturtium (K107)

text: HMS Nasturtium (viirinumero M107) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Nasturtium (K107)

text: Ranskan hallitus tilasi aluksen 25. heinäkuuta 1939 South Bank-on-Tees’stä Smiths Dock Companylta työnumerolla J4144 nimellä "La Paimpolaise". Sen köli laskettiin 23. maaliskuuta 1940 ja alus laskettiin vesille 4. heinäkuuta. Alus valmistui 26. syyskuuta.


title: HMS Nasturtium (K107)

text: Alus myytiin vuonna 1948, jolloin uusi omistaja nimesi sen "Chaniaksi". Kreikka osti aluksen vuonna 1950 liittäen sen laivastoonsa nimellä "St. Lykoudis". Alus palveli aseistamattomana majakkaproomuna, kunnes se poistettiin alusluettelosta 1976.


title: Köynnöspeukaloinen

text: Köynnöspeukaloinen ("Campylorhynchus zonatus") on peukaloisten heimoon kuuluva varpuslintu.


title: Köynnöspeukaloinen

text: Köynnöspeukaloista tavataan Belizessä, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Nicaraguassa ja Panamassa, ja sen levinneisyysalueen pinta-ala on noin 552 000 km. Lajin kannankehitys on vakaa, ja se on luokiteltu elinvoimaiseksi.


title: Scorpionsin diskografia

text: Tämä on luettelo Scorpionsin julkaisemista albumeista, singleistä ja DVD-levyistä. Yhtyeen tuotanto käsittää yhteensä 18 studioalbumia, kuusi livealbumia, 27 kokoelma-albumia, 74 singleä sekä 12 DVD-julkaisua. Yhteensä yhtye on myynyt maailmanlaajuisesti yli 75 miljoonaa albumia.


title: Scorpionsin diskografia

text: Videopeleissä ja elokuvissa esiintyneet ääniraidat.


title: Yleisurheilun alle 18-vuotiaiden maailmanmestaruuskilpailut 2015

text: Vuoden 2015 yleisurheilun alle 18-vuotiaiden maailmanmestaruuskilpailut käytiin 15.–19. heinäkuuta Calissa Kolumbiassa. Ensimmäistä kertaa kilpailujen historiassa Suomi ei osallistunut kilpailuihin.


text: Käytetyt lyhenteet:


title: Jay Maisel

text: Jay Maisel (s. 18. tammikuuta 1931 Brooklyn, New York) on yhdysvaltalainen valokuvaaja. Art Directors Club of New York on valinnut hänet Hall of Famen jäseneksi. Maisel on palkittu elämäntyöstään myös American Society of Media Photographers -järjestön palkinnolla sekä International Center of Photographyn myöntämällä Infinity Awardilla.


title: Jay Maisel

text: Maisel opiskeli maalaustaidetta ja graafista suunnittelua Manhattanin Cooper Union -oppilaitoksessa sekä Yalen yliopistossa, opettajinaan muun muassa taidemaalari Joseph Hirsch ja väriopin uranuurtaja Josef Albers. Maisel ryhtyi ammattivalokuvaajaksi vuonna 1954.


title: Jay Maisel

text: Jay Maisel tunnetaan vallitsevassa valossa usein pitkän polttovälin objektiiveilla kuvatuista pelkistetyistä ja vahvavärisistä kuvistaan. Yksi hänen kuuluisimmista otoksistaan on kuva Miles Davisista tämän klassikkoalbumin Kind of Blue kannessa.


title: Jay Maisel

text: Valokuvausuransa lisäksi Jay Maisel tunnetaan New Yorkissa onnistuneista kiinteistökaupoistaan. Hän osti vuonna 1966 ala-Manhattanilla sijaitsevan historiallisen Germania Bankin rakennuksen osoitteessa 190 Bowery. Talossa on kuusi kerrosta ja yli 3 000 neliömetriä lattiapinta-alaa. Boweryn alue oli tuolloin rappiolla, ja Maisel maksoi talosta vain 102 000 dollaria saadakseen työtiloja ja asunnot omalle perheelleen ja ystävälleen taidemaalari Roy Lichtensteinille. Helmikuussa 2015 Maisel myi rakennuksen kiinteistökehittäjä Aby Rosenille 55 miljoonalla dollarilla ja muutti synnyinseudulleen Brooklyniin.


title: Gennadi Golovkin

text: Gennadi Gennadjevitš Golovkin (, s. 8. huhtikuuta 1982 Karaganda) on kazakstanilainen ammattilaisnyrkkeilijä ja entinen amatöörinyrkkeilyn olympiamitalisti ja maailmanmestari. Oikeakätinen Golovkin on 179 senttimetriä pitkä ja kilpailee keskisarjassa. Golovkin on hallitseva WBA WBC ja IBF liittojen tunnustama mestari.


title: Gennadi Golovkin

text: Amatöörinä Golovkin saavutti olympiahopeaa vuoden 2004 kesäolympialaisista Ateenasta keskisarjasta. Vuoden 2003 MM-kilpailuista Bangkokista hän saavutti kultaa niin ikään keskisarjasta. Golovkinilla on kultamitali myös Aasian kisoista ja Aasian-mestaruuskilpailuista.


title: Gennadi Golovkin

text: Golovkin otteli ensimmäisen ammattilaisottelunsa toukokuussa 2006 unkarilaista Gabor Baloghia vastaan voittaen tyrmäyksellä. Hän pitää hallussaan IBO:n, WBA:n ja WBC:n maailmanmestarin vyötä.


title: Harjoittelija

text: Harjoittelija () on vuonna 2015 ensi-iltansa saanut komediaelokuva, jonka on käsikirjoittanut ja ohjannut Nancy Meyers. Sen päärooleja esittävät Robert De Niro ja Anne Hathaway.


title: Harjoittelija

text: Jules Ostin (Anne Hathaway) on nopeasti kasvavan muotiverkkokaupan perustaja ja toimitusjohtaja. Hänen yhtiönsä ottaa harjoittelijoiksi vanhuksia, joihin kuuluu Ben Whitaker (Robert De Niro), eläkkeelle jäänyt puhelinluetteloyhtiön pomo.


title: Tyson Fury

text: Tyson Luke Fury (s. 12. elokuuta 1988 Wythenshawe, Englanti) on brittiläis-irlantilainen raskaansarjan ammattilaisnyrkkeilijä, jolla oli parhaimmillaan neljän liiton mestaruus (WBA, WBO, IBF ja IBO). Oikeakätinen Fury on 206 cm pitkä ja ottelee raskaassa sarjassa. Fury edustaa nykyisin Isoa-Britanniaa.


title: Tyson Fury

text: Amatöörinä Fury edusti sekä Isoa-Britanniaa että Irlantia. Hän saavutti amatööriurallaan nuorten MM-pronssia ja EM-hopeaa.


title: Tyson Fury

text: Ammattilaiseksi Fury siirtyi vuonna 2008 ja otteli ensimmäisen ottelunsa saman vuoden joulukuussa, voittaen Unkarin Bela Gyongyosin teknisellä tyrmäyksellä. Fury voitti Volodymyr Klytškon Düsseldorfissa 28. marraskuuta 2015 yksimielisesti pistein ja oli nyrkkeilyliittojen WBA, WBO, IBF ja IBO hallitseva raskaansarjan maailmanmestari. Ottelun jälkeen IBF-liitto kuitenkin vaati, että Furyn olisi puolustettava mestaruuttaan Vjatšeslav Glazkovia vastaan. Fury kieltäytyi IBF-liiton vaatimuksesta, koska hän keskittyi uusintaottelun Klytškoa vastaan, sillä Furyn ottelusopimukseen Klytškon kanssa sisältyi uusintaottelupykälä, jolloin IBF-liitto riisti Furylta mestaruutensa ja julisti, että heidän mestaruusvyönsä on nyt vapaa. Muiden liittojen mestaruudet säilyivät. Fury on voittanut jokaisen 25:stä ammattilaisottelustaan. Voitoista 18 on tullut tyrmäyksellä.


title: Tyson Fury

text: Furyn oli tarkoitus ottella uudestaan Volodymyr Klytškoa vastaan 9. heinäkuuta 2016 Manchesterissa Isossa-Britanniassa, mutta ottelu peruuntui ensimmäisen kerran Furyn nilkkavamman vuoksi. Seuraavan kerran heidän oli määrä kohdata 29. lokakuuta 2016 Manchesterissa, mutta syyskuun lopussa ilmoitettiin tämänkin kohtaamisen peruuntuvan Furyn loukkaantumisen vuoksi. Kesäkuussa 2016 Ison-Britannian antidopingtoimikunta UKAD ilmoitti Furyn helmikuussa 2015 antaman dopingnäytteen ilmenneen positiiviseksi (nandroloni), Fury vastasi ilmoittamalla vievänsä UKAD:n oikeuteen perättömänä pitämästään väitteestä. Syyskuussa 2016 ammattinyrkkeilijöitä testaava VADA puolestaan ilmoitti Furyn 22. syyskuuta antaman dopingnäytteen olevan positiivinen (bentsoyyliekgoniini).


title: Tyson Fury

text: Fury ilmoitti lokakuussa 2016 luopuvansa WBA:n ja WBO:n mestaruusvöistään käytettyään omien sanojensa mukaan syksyn aikana paljon alkoholia ja kokaiinia.


title: Tyson Fury

text: Fury otteli 1. joulukuuta 2018 Los Angelesissa WBC-liiton mestaruusottelussa Deontay Wilderia vastaan ja ottelu päättyi ratkaisemattomaan, jolla tuomiolla Wilder säilytti mestaruutensa. Tuomarien pisteet olivat 111–115, 114–110 ja 113–113. Wilder löi ottelun aikana Furyn kahdesti lattiaan.


title: Tyson Fury

text: Furyn isä on kotoisin Irlannista ja äiti Pohjois-Irlannista ja edustavat traveller-kulttuuria. Furyn isä nimesi hänet tunnetun nyrkkeilijän Mike Tysonin mukaan.


title: HMS Heliotrope (K03)

text: HMS Heliotrope (viirinumero K03) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Heliotrope (K03)

text: Alus tilattiin 31. elokuuta 1939 Sunderlandista John Crown and Sons Limitediltä. Sen köli laskettiin 23. lokakuuta 1939 ja alus laskettiin vesille 5. kesäkuuta 1940. Alus valmistui 12. syyskuuta.


title: HMS Heliotrope (K03)

text: Alus luovutettiin 1942 Yhdysvalloille, joka liitti sen laivastoonsa nimellä "USS Surprise". Alus palautettiin Britannian kuninkaalliselle laivastolle 1945.


title: HMS Hollyhock (K64)

text: HMS Hollyhock (viirinumero K64) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Hollyhock (K64)

text: Alus tilattiin 31. elokuuta 1939 Sunderlandista John Crown and Sons Limitediltä. Sen köli laskettiin 27. marraskuuta 1939 ja alus laskettiin vesille 19. elokuuta 1940. Alus valmistui 19. marraskuuta.


title: HMS Hollyhock (K64)

text: Alus upposi 9. huhtikuuta 1942 keisarillisen Japanin laivaston lentokoneen hyökkäyksessä Ceylonin itäpuolella.


title: HMS Honeysuckle (K27)

text: HMS Honeysuckle (viirinumero K27) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Honeysuckle (K27)

text: Alus tilattiin 31. elokuuta 1939 Port Glasgow'sta Ferguson Brothersilta. Sen köli laskettiin 26. lokakuuta 1939 ja alus laskettiin vesille 22. huhtikuuta 1940. Alus valmistui 14. syyskuuta.


title: HMS Honeysuckle (K27)

text: Alus romutettu 1950.


title: HMS Hydrangea (K39)

text: HMS Hydrangea (viirinumero K39) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Hydrangea (K39)

text: Alus tilattiin 31. elokuuta 1939 Port Glasgow'sta Ferguson Brothersilta. Sen köli laskettiin 22. marraskuuta 1939 ja alus laskettiin vesille 4. syyskuuta 1940. Alus valmistui 3. tammikuuta 1941.


title: HMS Hydrangea (K39)

text: Alus myytiin 1948.


title: HMS Jasmine (K23)

text: HMS Jasmine (viirinumero K23) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Jasmine (K23)

text: Alus tilattiin 31. elokuuta 1939 Port Glasgow'sta Ferguson Brothersilta. Sen köli laskettiin 23. joulukuuta 1939 ja alus laskettiin vesille 14. tammikuuta 1941. Alus valmistui 16. toukokuuta.


title: HMS Jasmine (K23)

text: Alus myytiin 11. syyskuuta 1948 Ranskaan.


title: HMS Larkspur (K82)

text: HMS Larkspur (viirinumero K82) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Larkspur (K82)

text: Alus tilattiin 31. elokuuta 1939 Paisleysta Fleming and Fergusonilta. Sen köli laskettiin 26. maaliskuuta 1940 ja alus laskettiin vesille 5. syyskuuta 1940. Alus valmistui 4. tammikuuta 1941.


title: HMS Larkspur (K82)

text: Alus luovutettiin 1942 Yhdysvalloille, joka liitti sen laivastoonsa nimellä "USS Fury". Alus palautettiin Britannian kuninkaalliselle laivastolle vuonna 1945.


title: Franco Fontana

text: Franco Fontana (s. 9. joulukuuta 1933 Modena, Italia) on italialainen valokuvaaja, joka tunnetaan erityisesti abstraktia taidetta lähestyvistä värillisistä maisemakuvistaan. Hänen kuviaan on käytetty muun muassa ECM-levymerkin äänilevykansissa.


title: Franco Fontana

text: Franco Fontana aloitti harrastajakuvaajana vuonna 1961, jolloin hän toimi ammatikseen arvostetun sisustusliikkeen omistajana. Hänen ensimmäiset yksityisnäyttelynsä olivat vuonna 1963 Wienissä, 1965 Torinossa ja 1968 Modenassa. Hänen töitään on ollut esillä noin 400 yksityis- ja yhteisnäyttelyssä ympäri maailman, ja niitä on otettu noin 60 museon kokoelmiin. Fontanan kuvia on julkaistu monissa aikakauslehdissä kuten Time, Life ja Vogue, sanomalehdissä kuten Frankfurter Allgemeine Zeitung ja The New York Times, sekä käytetty monissa mainoskampanjoissa. Kuvista on koottu noin 40 valokuvateosta.


title: HMS Jonquil (K69)

text: HMS Jonquil (viirinumero K69) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Jonquil (K69)

text: Alus tilattiin 31. elokuuta 1939 Paisleysta Fleming and Fergusonilta. Sen köli laskettiin 27. joulukuuta 1939 ja alus laskettiin vesille 9. heinäkuuta 1940. Alus valmistui 21. lokakuuta.


title: HMS Jonquil (K69)

text: Alus myytiin 1948.


title: Charmaine Howell

text: Charmaine L. Howell (s. 13. maaliskuuta 1975 Trelawny Jamaika) on aktiiviuransa päättänyt jamaikalainen pika- ja keskimatkojen juoksija. Hän oli mukana vuoden 2000 kesäolympialaisissa hopeaa voittaneen Jamaikan pitkän viestin joukkueen alkueräjuoksussa. Samoissa kisoissa hän osallistui myös 800 metrin juoksuun, jossa eteni välieriin saakka.


title: Yhdysvaltain rugby union -maajoukkue

text: Yhdysvaltain rugby union -maajoukkue edustaa Yhdysvaltoja rugby unionin maajoukkuekilpailuissa. Sitä hallinnoi vuonna 1975 perustettu "USA Rugby Eagles".


title: Yhdysvaltain rugby union -maajoukkue

text: Yhdysvallat voitti olympiakultaa 1920 ja 1924. Antwerpenissa 1920 sitä edusti kalifornialaisten collegejen amerikkalaisen jalkapallon pelaajista koottu joukkue, joka voitti turnauksen ainoassa ottelussa Ranskan pistein 8–0. Pariisissa 1924 Yhdysvallat voitti turnauksen muut joukkueet, Romanian 37–0 ja Ranskan 17–3.


title: Yhdysvaltain rugby union -maajoukkue

text: Yhdysvallat on pelannut 1995 kisoja lukuun ottamatta kaikissa rugbyn MM-kilpailuissa, muttei ole selviytynyt kertaakaan alkulohkosta jatkoon. Se on voittanut kolme ottelua: Japanin vuosina 1987 ja 2003 sekä Venäjän 2011.


title: Yhdysvaltain rugby union -maajoukkue

text: Yhdysvallat oli lokakuussa 2016 kansainvälisen rugbyliitto IRB:n rankingissa 17:nnella sijalla.


title: Pikku-Humppi

text: Pikku-Humppi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueella Mahnalanselän alueeseen. Pikku-Humppi on osa Prentinjoen valuma-aluetta.


title: Pikku-Humppi

text: Järven pituus on 200 metriä, leveys 100 metriä ja sen pinta-ala on 1,3 hehtaaria. Siihen laskee kuusi metsä- tai pelto-ojaa. Järven luusuasta alkaa suoraksi perattu laskuoja, joka on 1,5 kilometriä pitkä ja joka yhtyy Luojuunojaan. Järven rantaviiva on puoli kilometriä pitkä ja enimmäkseen soistuvaa metsää. Rannalle on rakennettu kolme vapaa-ajan asuntoa, joille johtavat vain kärrypolut. Järvelle ei johda muita tietä. Yhdystie 13081 ohittaa järven 400 metrin etäisyydeltä.


title: Pikku-Humppi

text: Läheisen Iso-Humpin rannalla on Humppi niminen maatila, jonka mukaan Iso-Humppi ja Pikku-Humppi ovat saaneet nimensä.


title: Pikku-Humppi

text: Vanhan Hämeenkyrön pitäjänkartan mukaan järven nimi kirjoitettiin "Aittamäenjärvi". Vuonna 1923 sai talollinen Kalle Patanen hakemukselleen päätöksen, voiko hän avata tai perata Luojuun laskuojaa. Tätä ojaa myöten kuivatettiin Luojun talon peltoja ja läheisen Lamminjärven vesijättömaata.


title: Iso-Humppi

text: Iso-Humppi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueella Mahnalanselän alueeseen. Pikku-Humppi on osa Prentinjoen valuma-aluetta.


title: Iso-Humppi

text: Järvi on 500 metriä pitkä, leveimmillään 250 metriä ja sen pinta-ala on 6,9 hehtaaria. Järven eteläpää on laajentunut ja pohjoispää muodostaa pitkän lahden. Järveen laskee kolme metsäojaa ja lyhyt pelto-oja. Luusua on järven koilliskärjessä ja sieltä lähtee 2,8 kilometriä pitkä laskuoja, joka yhtyy Luojuunojaan. Rantaviivaa on 1,4 kilometriä, josta vain pieni osa on soistuvaa metsää. Peltoon rajatuu noin kolmannes rantaviivasta. Rannoille on rakennettu vain yksi loma-asunto ja siellä on maatila, jonka nimi on Humppi. Iso-Humppi on nimetty tilan mukaan ja läheinen Pikku-Humppi saanut tästä nimensä. Järven ohittaa 300 metrin etäisyydeltä yhdystie 13081.


title: Iso-Humppi

text: Vanhan Hämeenkyrön pitäjänkartan mukaan järven nimi kirjoitettiin "Ahvenusjärvi". Rantapellolla sijaitsee ajoittamaton kiviröykkiö, jonka läheltä on löytynyt rautakautinen nuolenkärki.


title: Mankkaan kaatopaikka

text: Mankkaan kaatopaikka oli Espoon Laajalahden kaupunginosassa vuosina 1957–1986 toiminut yhdyskuntajätteen kaatopaikka. Kaatopaikka otettiin käyttöön vuonna 1957 entiselle Laajalahden turvesuolle, jolta oli nostettu turvetta vuodesta 1910. Kaatopaikka oli suurimmillaan 48 hehtaarin laajuinen, ja sinne vietiin yhteensä 2,5 miljoonaa kuutiometriä jätettä. Kaatopaikka-alue otettiin vuonna 2012 uusiokäyttöön kun sinne avattiin Tapiola Golf -niminen golfkenttä ja virkistysalue.


title: Mankkaan kaatopaikka

text: Kaatopaikka-alue ja sitä ympäröivät suot on tunnettu useilla nimillä. Alueesta on käytetty nimeä Turvesuo (), minkä lisäksi siitä on käytetty myös nimiä "Turvepehkusuo" () ja Mankkaansuo (). "Turvepehkusuo"- ja "Turvesuo"-nimien taustalla on alueen aiempi turpeennostokäyttö. Alueen vanhimpia nimityksiä ovat ruotsinkieliset "Stormossen" ja "Mossen".


title: Mankkaan kaatopaikka

text: Laajalahden turvesuolta nostettiin turvetta laajamittaisesti vuodesta 1910, jolloin alueelle perustettiin kotieläintaloudessa, viljelyssä ja rakentamisessa käytettyä turvepehkua valmistanut tehdas Esbo Torfströ Ab. Tehtaalle rakennettiin kapearaiteinen Kilon turveratana tunnettu rautatieyhteys rantaradan Kilon asemalta.


title: Mankkaan kaatopaikka

text: Turpeennoston päätyttyä 1950-luvun lopulla alue otettiin vähitellen vuoden 1957 jälkeen kaatopaikkakäyttöön. Alueen täyttäminen aloitettiin sen eteläosasta päätypengerrystekniikalla, jossa jätetäyttöä kertyi lopulta noin 5–10 metriä. Kaatopaikan eteläosaan sijoitettiin rakennusjätettä ja keskelle yhdyskuntajätettä. Kaatopaikan pohjoisosaa täytettiin vuosina 1978–1986. Alueelle sijoitettiin yhdyskuntajätteen lisäksi erityisjätettä, ja jätekerros on paksuimmillaan 13-metrinen. Mankkaan kaatopaikan itäosaa täytettiin pääasiassa rakennusjätteellä ja maa-aineksella 1970-luvulta alkaen. Kaatopaikkavedet johdettiin vuoden 1980 elokuulle asti suoraan Mankkaanpuroon. Alueen lounaisosassa tapahtui seitsemän hehtaarin laajuinen sortuma kaatopaikkakäytön loppupuolella vuonna 1985.


title: Mankkaan kaatopaikka

text: Mankkaan kaatopaikka oli laajimmillaan 48-hehtaarinen. Alueelle toimitettiin sen käytön aikana noin 2,5 miljoonaa kuutiometriä erilaista jätettä, josta arviolta 1,2–1,3 miljoonaa tonnia oli yhdyskuntajätettä ja loput 0,6 miljoonaa tonnia muuta jätettä.


title: Mankkaan kaatopaikka

text: Kaatopaikan ympäristöön kehittyi sen toiminnan aikana alkoholistien hökkelikylä, jonka asukkaat hakivat elintarvikkeensa ja muut tarve-esineensä ”Mankkaan valinta” -lempinimen saaneelta kaatopaikalta. Hökkelikylässä asui 1980-luvun alussa talvisin noin satakunta henkeä ja kesäisin huomattavasti enemmän. Kaatopaikan ympäristössä oli Espoon diakoniayhdistyksen parakkimajoitusta vuoteen 1991, jolloin loput asukkaat siirrettiin Olarinluoman asuntolaan. Kaatopaikan alkoholistiyhteisöön kuului myös taiteilija Olavi Martikainen vuosina 1969–1979.


title: Mankkaan kaatopaikka

text: Kaatopaikan ensimmäiset osat viemäröitiin 1980-luvun lopulla ja kaatopaikkakaasun keräys aloitettiin vuonna 1997 entisen kaatopaikan pohjoisosassa 17 hehtaarin laajuiselta alueelta. Alueen muuttamista virkistyskäyttöön alettiin suunnitella 2000-luvun alulla, ja sinne suunniteltiin alkuun sekä laajempaa virkistysaluetta että golf-kenttää, mutta suunnitelma rajoittui myöhemmin suurimman osan aluetta kattavaan golfkenttään ja sen reuna-alueille rajoittuviin virkistysalueisiin. Alueen asukkaat vastustivat laajempaa golfkenttäsuunnitelmaa, jolle kehitettiin kilpaileva Pro Turvesuo -suunnitelma. Lopulta päädyttiin kuitenkin laajemman 18-reikäisen golfkentän toteutukseen. Kaatopaikan sulkemiseen saatiin ympäristölupa vuonna 2007 ja alueen laajamittaiset kunnostustyöt käynnistyivät vuonna 2009. Alueelle asennettiin kunnostuksen yhteydessä laajempi kaasunkeräysjärjestelmä, joka kattaa koko entisen kaatopaikan 48 hehtaarin pinta-alan. Työt kaatopaikalla valmistuivat vuonna 2012, jolloin kaatopaikan päälle rakennettu golfkenttä avattiin yhdeksänreikäisenä. Kunnostustöihin kului noin 17,5 miljoonaa euroa. Kenttä valmistui kokonaisuudessaan seuraavan vuoden syksyllä.


title: Mankkaan kaatopaikka

text: Kerätty kaatopaikkakaasu poltetaan entisen soihtupolttimen sijasta uudessa kaukolämpölaitoksessa, joka tuotti noin 12 000 megawattituntia vuodessa 1,1–1,3 megawatin teholla. Entisen kaatopaikka-alueen pohjoispuolella sijainnut lumenvastaanottoalue myytiin vuonna 2015 toimistorakennuksen tontiksi.


title: Aragonianespanja

text:
Aragonianespanja ( tai "castellano de Aragón", aragonian kielellä "baturro" tai "parla baturra") on espanjan kielen Aragoniassa puhuttava murre. Murretta ei pidä sekoittaa aragonian kieleen, jota puhutaan Aragonian pohjoisosissa. Muualla maakunnassa puhutaan aragonianespanjaa, jonka kehitykseen toki myös aragonian kieli on vaikuttanut. Murre on nykyään menettämässä useita tyypillisiä piirteitään ihmisten siirtyessä käyttämään yhä yleiskielisempää espanjaa mm. koululaitoksen ja tiedotusvälineitten yleiskielisyyden vaikutuksesta.
Aragonianespanja sisältää huomattavan määrän sanoja, joita ei käytetä espanjan yleiskielessä. Suurin osa näistä sanoista on käytössä myös aragonian kielessä, ja osalle löytyy vastineita myös muista espanjan itäisistä murteista sekä lähisukukielistä kuten katalaanista ja oksitaanista. Erityisen paljon espanjan yleiskielestä poikkeavia sanoja eli aragonismeja löytyy sellaisista aihepiireistä, jotka liittyvät aragonialaiseen luontoon, elämäntapaan ja kulttuuriin. Seuraavassa on lueteltu aihepiirettäin sanoja, jotka poikkeavat aragonianespanjssa espanjan yleiskielisestä sansasta. Yleiskielen sana on annettu aragonismin perässä sulkeissa.


title: Georgian rugby union -maajoukkue

text: Georgian rugby union -maajoukkue edustaa Georgiaa rugby unionin maajoukkuekilpailuissa. Sitä hallinnoi vuonna 1964 perustettu "Georgian Rugby Union".


title: Georgian rugby union -maajoukkue

text: Georgia selviytyi MM-lopputurnaukseen ensimmäisen kerran 2003, ja on ollut mukana kaikissa kisoissa siitä lähtien. Se ei ole edennyt kertaakaan alkulohkosta jatkoon. Georgia on voittanut MM-kilpailuissa neljä ottelua: Namibian 2007, Romanian 2011 sekä Tongan ja Namibian 2015.


title: Georgian rugby union -maajoukkue

text: Georgia on sijoittunut World Rugby Nations Cupissa (aiemmin IRB Nations Cup) toiseksi 2008 ja 2011 sekä kolmanneksi 2007. Se on voittanut European Nations Cupin 2001, 2008, 2010, 2011, 2012, 2014 ja 2015, sijoittunut toiseksi 2000, 2002 ja 2006 sekä kolmanneksi 2004.


title: Georgian rugby union -maajoukkue

text: Georgia oli lokakuussa 2015 kansainvälisen rugbyliitto IRB:n rankingissa 14:nnella sijalla.


title: Dan Carter

text: Daniel William "Dan" Carter (s. 5. maaliskuuta 1982 Leeston) on uusiseelantilainen rugby union -pelaaja, joka edustaa Ranskan Top 14 -liigassa pelaavaa Racing 92 -seuraa. Hän pelaa myös Uuden-Seelannin rugby union -maajoukkueessa. Pelipaikaltaan 178 senttimetriä pitkä ja 96 kilogrammaa painava Carter on pelinrakentaja tai sisäsentteri.


title: Dan Carter

text: Carter edusti vuosina 2002-2015 kotimaansa ITM Cupin Canterburyä, jossa hän voitti sarjan mestaruuden viidesti. Monikansallisessa Super Rugby -sarjassa Carter pelasi vuosina 2003-2015, seuranaan Crusaders. Hän voitti Super Rugbyn mestaruuden vuosina 2002, 2005, 2006 ja 2008. Vuosina 2008-2009 hän pelasi myös ranskalaisessa Perpignanissa, voittaen Top 14:n mestaruuden. Vuonna 2015 Carter siirtyi toiseen ranskalaisseuraan, Racing 92:een.


title: Dan Carter

text: Carter debytoi Uuden-Seelannin rugby union -maajoukkueessa kesäkuussa 2003 Walesia vastaan. Hän on pelannut maajoukkueessa vuosina 2003, 2011 ja 2015 MM-kilpailuissa. Vuosina 2011 ja 2015 hän voitti mestaruuden. Vuoden 2015 MM-kilpailuiden jälkeen Carter lopetti maajoukkueuransa ja keskittyy uraansa Ranskassa.


title: Dan Carter

text: Carter valittiin vuonna 2012 maailman parhaaksi rugby union -pelaajaksi.


title: Carreg Cennenin linna

text: Carreg Cennenin linna on linnanraunio Carmarthenshiressa Walesissa. 1200-luvun lopulla rakennettu linna vahingoittui ruusujen sodan aikana vuonna 1461 eikä sitä sen jälkeen korjattu. Cadw’n hallinnoima linna on nykyään avoin vierailijoille.


title: Carreg Cennenin linna

text: Paikalta on löydetty roomalaisia kolikoita ja neljä esihistorialliselta ajalta peräisin olevaa luurankoa.


title: HMS La Malouine

text: HMS La Malouine (viirinumero K46) oli Britannian kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS La Malouine

text: Ranska tilasi aluksen 25. heinäkuuta 1939 South Bank-on-Tees'stä Smiths Dock Companylta nimellä "La Malouine". Sen köli laskettiin 13. marraskuuta 1939 ja alus laskettiin vesille 21. maaliskuuta 1940. Alus valmistui 27. heinäkuuta.


title: HMS La Malouine

text: Alus romutettiin 22. toukokuuta 1947.


title: Namibian rugby union -maajoukkue

text: Namibian rugby union -maajoukkue edustaa Namibiaa rugby unionin maajoukkuekilpailuissa. Sitä hallinnoi vuonna 1990 perustettu "Namibia Rugby Union".


title: Namibian rugby union -maajoukkue

text: Namibia selviytyi MM-lopputurnaukseen ensimmäisen kerran 1999, ja on ollut mukana kaikissa kisoissa siitä lähtien. Se on hävinnyt kaikki pelaamansa MM-ottelut, eikä näin ollen ole edennyt kertaakaan alkulohkosta jatkoon. Vuoden 2003 kisoissa se hävisi Australialle peräti pistein 0–142.


title: Namibian rugby union -maajoukkue

text: Namibia voitti IRB Nations Cupin 2010.


title: Namibian rugby union -maajoukkue

text: Namibia oli toukokuussa 2016 kansainvälisen rugbyliitto World Rugby:n rankingissa 21. sijalla.


title: Jari Leskinen

text: Jari Leskinen (s. 1965) on suomalainen valtiotieteiden tohtori ja Helsingin yliopiston poliittisen historian dosentti sekä Maanpuolustuskorkeakoulun sotahistorian dosentti.


title: Jari Leskinen

text: Leskinen väitteli tohtoriksi 1997, väitöskirja käsitteli Suomen ja Viron välistä salaista sotilaallista yhteistoimintaa 1930-luvulla. Leskinen on toiminut Maanpuolustuskorkeakoulussa sotahistorian tutkijana ja professorina. Hän on ollut myös vierailevana tutkijana Viron Tiedeakatemian Historian instituutissa. Leskinen on nykyisin Keskusrikospoliisin strategisen rikosanalyysin erikoistutkija.


title: HMS Lavender (K60)

text: HMS Lavender (viirinumero K60) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Lavender (K60)

text: Alus tilattiin 31. elokuuta 1939 Abereenistä Alexander Hall and Companyltä. Sen köli laskettiin 30. huhtikuuta 1940 telakkanumerolla 671 ja alus laskettiin vesille 27. marraskuuta. Alus valmistui 16. toukokuuta 1941.


title: HMS Lavender (K60)

text: Alus muutettiin 1947 valaanpyyntialukseksi ja sen uusi omistaja amsterdamilainen Vinke and Company nimesi aluksen "Eugene Vinkeksi". Vuosina 1958-1959 aluksen omisti NV Netherlandse Maats. Voor de Walvisvaart.


title: Graziano Rossi

text: Graziano Rossi (s. 14. maaliskuuta 1954 Pesaro) on italialainen uransa päättänyt ratamoottoripyöräilijä. Hän kilpaili MM-sarjassa vuosina 1977-1982.


title: Graziano Rossi

text: Rossi debytoi silloisessa pääluokassa, 500-kuutioisissa kaudella 1977 ollen mukana vain yhdessä kilpailussa. Seuraavalla kaudella hän ajoi kaksi kilpailua saavuttaen seitsemän pistettä. Kaudella 1979 Rossi ajoi sekä 500- että 250-kuutioisissa. 250-kuutioisissa hän saavutti kauden aikana kolme voittoa, yhden kakkossijan ja yhden kolmossijan ollen sarjan kolmas 67 pisteellään. Uransa ensimmäisen ja ainoan paalupaikan Rossi saavutti kaudella 1980 Suomen Grand Prixistä. Hän oli tuolla kaudella viides 500-kuutioisten sarjassa saavutettuaan kaksi palkintosijoitusta. Rossi lopetti uransa kauden 1982 jälkeen ajettuaan tuon kauden 500-kuutioisissa.


title: Graziano Rossi

text: Myös Rossin poika Valentino Rossi on ratamoottoripyöräilijä. Hän on yhdeksänkertainen maailmanmestari. Valentino Rossi käyttää nykyisin samaa numeroa kuin Graziano Rossi urallaan, numeroa 46.


title: HMS Lobelia (K05)

text: HMS Lobelia (viirinumero K05) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Lobelia (K05)

text: Alus tilattiin 31. elokuuta 1939 Abereenistä Alexander Hall and Companyltä. Sen köli laskettiin 27. kesäkuuta 1940 telakkanumerolla 672 ja alus laskettiin vesille 15. helmikuuta 1941. Alus valmistui 16. heinäkuuta.


title: HMS Lobelia (K05)

text: Alus lainattiin 1941 Ranskan pakolaishallitukselle, joka liitti sen Vapaan Ranskan laivastoon nimellä "FNFL Lobelia". Sodan päätyttyä alus jatkoi palvelustaan Ranskan laivastossa vuoteen 1947, jolloin se palautettiin Britannian kuninkaalliselle laivastolle. Alus myytiin toukokuussa 1947 Norjaan muutettavaksi valaanpyyntialukseksi, mutta se myytiin heinäkuussa 1948 Bryde & Dahlille. Alus muutettiin poijualukseksi nimellä "Thorgeir" ja sen omistajaksi merkittiin sandefjordilainen A/S Thor Dahl. Alukselle asennettiin vuonna 1955 dieselmoottori.


title: HMS Lobelia (K05)

text: Aluksen viimeinen valaanpyyntikausi oli 1966-1967, minkä jälkeen se makasi ankkurissa Sandefjordissa toukokuusta 1967 alkaen. Alus myytiin kesäkuussa 1969 Grimstadiin Norsk Skipsopphugningille romutettavaksi.


title: HMS Marguerite (K54)

text: HMS Marguerite (viirinumero K54) oli Britannian kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Marguerite (K54)

text: Alus tilattiin 31. elokuuta 1939 Abereenistä Hall, Russell and Companyltä. Sen köli laskettiin 30. joulukuuta 1939 telakknumerolla 754ja alus laskettiin vesille 8. heinäkuuta 1940. Alus valmistui 20. marraskuuta.


title: HMS Marguerite (K54)

text: Toisen maailmansodan päätyttyä alus siirrettiin ilmailuministeriölle, joka nimesi sen "Weather Observeriksi". Alus muutettiin 1947 kelluvaksi meteoroligiseksi havaintoasemaksi ja se oli yksi neljästä ilmailuministeriön vastaavassa tehtävässä Pohjois-Atlantilla olleesta aluksesta. Kuuden tunnin välein aluksen miehistö lähetti vedyllä täytetyn säähavaintopallon mittaamaan lämpötilaa, kosteutta ja painetta aina 50 000 jalkaan, minkä tehtävänä oli parantaa säätiedotuksia.


title: HMS Marguerite (K54)

text: Alus romutettiin 8. syyskuuta 1961 Ghentissä Belgiassa.


title: Lucasin kritiikki

text: Lucasin kritiikki (vaihtoehtoisesti Lucas-kritiikki) viittaa Robert Lucasin vuonna 1976 esittämään kritiikkiin, joka kohdistui senaikaisiin ekonometrisiin makromalleihin ja niiden ennustekykyyn. Lucasin mukaan näitä malleja ei voitu kovin luotettavasti käyttää politiikka-analyyseihin ja ennustamiseen, koska malleissa sisällä olevat käyttäytymisrelaatiot (päätössäännöt, esim. kulutusfunktio, investointifunktio) eivät muuttuneet politiikan muuttuessa. Lucasin kritiikki vaikutti merkittävästi siihen, että rationaaliset odotukset omaksuttiin makrotaloustieteellisiin malleihin.


title: HMS Marigold (K87)

text: HMS Marigold (viirinumero K87) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Marigold (K87)

text: Alus tilattiin 31. elokuuta 1939 Abereenistä Hall, Russell and Companyltä. Sen köli laskettiin 26. tammikuuta 1940 telakkanumerolla 755 ja alus laskettiin vesille 4. syyskuuta. Alus valmistui 28. helmikuuta 1941.


title: HMS Marigold (K87)

text:
Alus pelasti 7. toukokuuta 1941 merestä yhdeksäntoista torpedoidun "SS Ixion" merimiestä 320 kilometriä Reykjavikistä lounaaseen.
Alus matkasi 16. marraskuuta 1941 kohdatakseen saattueen Gibraltarin itäpuolella, kun sen tyypin 271 tutkalla havaittiin kello 23.16 jotain 30 merimailia itään Europa Pointista. Aluksen suunnatessa kohti kohdetta kohde todettiin pinnalla olevaksi sukellusveneeksi, joka sukelsi ennen kuin "Marygold" törmäsi siihen. Kaikuluotain havainnon perusteella alukselta pudotettiin viisi syvyyspommia, jotka oli asetettu 50 jalkaan. Korvetti kadotti maalin, mutta uusi havainto tehtiin viisitoista minuuttia myöhemmin. Korvetti teki uuden kymmenen syvyyspommin iskun, jotka asetettiin 150-300 jalkaan. Sukellusvene nousi pintaan korvetin takaa, jolloin avattiin tykkituli. Sukellusveneen miehistö jätti aluksensa ja "Marygold" pelasti merestä eloonjääneet, jotka kertoivat aluksensa olleen "U-433".


title: HMS Marigold (K87)

text:
Alus pelasti 15. kesäkuuta 1942 merestä 610 kilometriä Espanjan Corunnasta länteen Saksan laivaston sukellusveneen "U-552" torpedoimien kauppa-alusten "SS Etribin", "SS Slemdalin" ja "SS Thurson" miehistöjen jäseniä yhteensä 100 henkeä. Alus pelasti 13. marraskuuta Oranin edustalla 81 henkea "U-81":n torpedoimalta "SS Maronilta.
Alus upposi 9. joulukuuta 1942 Regia Aeronautican lentokoneen torpedoimana Algerin edustalla.


title: John Light

text: John Light (s. 30. joulukuuta 1973, Birmingham Iso-Britannia) on englantilainen näyttelijä. Suomessa hänet muistetaan tv-sarjoista "Isä Brown ja hänen laumansa", "Naiskonstaapeli 56" sekä "Holby Cityn sairaala".


title: John Light

text:
"Isä Brown ja hänen laumansa" -sarjassa hän näytteli päähahmo Isä Brownin vihollista, herrasmiesvaras Flambeauta, ja "Naiskonstaapeli 56" -sarjassa ylikomisario Nelsonia.
Lisäksi hän näytteli TV-sarjassa "Kuin naimisissa".


title: John Light

text: Hän on näytellyt muun muassa elokuvissa "" ja "Albert Nobbs".


title: John Light

text: Light meni 2007 naimisiin näyttelijä Neve Campbellin kanssa. Pari erosi vuonna 2011. Light'n isä on John Light senior.


title: HMS Mignonette (K38)

text: HMS Mignonette (viirinumero K38) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Mignonette (K38)

text: Alus tilattiin 31. elokuuta 1939 Abereenistä Hall, Russell and Companyltä. Sen köli laskettiin 15. heinäkuuta 1940 telakkanumerolla 756 ja alus laskettiin vesille 28. tammikuuta 1941. Alus valmistui 7. toukokuuta.


title: HMS Mignonette (K38)

text: Alus myytiin 1946. Vuonna 1948 alus nimettiin "Alexandropoulikseksi" ja se upposi saman vuoden lopulla 30. marraskuuta.


title: Óchi-päivä

text: Óchi-päivä (lausutaan ”Ohi-päivä”, ”Ei-päivä”; ) on Kreikassa, Kyproksella ja kreikkalaisissa yhteisöissä ympäri maailman vuosittain 28. lokakuuta vietetty kansallispäivä. Óchi-päivällä muistetaan Kreikan diktaattori Ioánnis Metaxáksen kieltäytymistä Italian diktaattorin Benito Mussolinin ultimaatumista 28. lokakuuta 1940, kreikkalaisjoukkojen vastahyökkäystä italialaismiehittäjiä vastaan Píndos-vuoristossa Italian-Kreikan sodassa ja Kreikan vastarintamaa akselivaltojen miehityksen aikana.


title: Óchi-päivä

text:
Italian Kreikan suurlähettiläs Emanuele Gazzi jätti Saksan suurlähetystössä Ateenassa vietettyjen juhlien jälkeen kello 4.00 28. lokakuuta 1940 Metaxákselle ultimaatumin, jossa vaadittiin Kreikkaa myöntämään akselivalloille lupa astua Kreikan alueelle ja ottaa haltuunsa eräitä määrittelemättömiä ”strategisia kohteita” tai muuten joutumaan sotaan Italian kanssa. Tarinan mukaan Metaxás olisi vastannut lakonisella sanalla ”óchi” ("όχι"). Tosiasiassa hänen vastauksensa kuului ”"Alors, c’est la guerre!"” (”Olkoon siis sota!”).
Vastauksena Metaxáksen kieltäytymiseen Albaniaan (silloinen Italian protektoraatti) sijoitetut italialaisjoukot hyökkäsivät Kreikan rajalle kello 05.30 aloittaen Kreikan osallistumisen toiseen maailmansotaan.


title: Óchi-päivä

text: Lokakuun 28. päivän aamuna kreikkalaiset lähtivät kaduille poliittiseen kantaan katsomatta huutamaan ”óchi”. Vuodesta 1942 tätä alettiin juhlia óchi-päivänä.


title: Óchi-päivä

text: Sodan aikana lokakuun 28. päivää muistettiin vuosittain kreikkalaisissa yhteisöissä ympäri maailmaa, ja toisen maailmansodan jälkeen päivästä tuli julkinen vapaapäivä Kreikassa ja Kyproksella. Vuoden 1940 tapahtumia muistetaan vuosittain sotilas- ja opiskelijakulkueilla. Óchi-päivänä useimmat julkiset rakennukset ja asunnot koristellaan Kreikan lipuilla.


title: Óchi-päivä

text: Romaanissa "Kapteeni Corellin mandoliini" esitetään fiktiivinen kuvaus Metaxáksen ja Grazzin välisestä tapaamisesta, joka on kirjoitettu Grazzin näkökulmasta.


title: Maija-Liisa Bäckström

text: Maija-Liisa Bäckström (s. 1922) on suomalainen filosofian maisteri ja historiantutkija.


title: Maija-Liisa Bäckström

text: Bäcktrömin tunnetuin teos on Lotta-Svärd-järjestön johtajana toimineen Fanni Luukkosen elämäkerta joka ilmestyi 1993.


title: Romanian rugby union -maajoukkue

text: Romanian rugby union -maajoukkue edustaa Romaniaa rugby unionin maajoukkuekilpailuissa. Sitä hallinnoi vuonna 1931 perustettu "Federatia Româna de Rugby".


title: Romanian rugby union -maajoukkue

text: Romania saavutti pronssia Pariisin olympialaisissa 1924. Se hävisi turnauksen muille joukkueille, Ranskalle pistein 3–59 ja Yhdysvalloille 0–39.


title: Romanian rugby union -maajoukkue

text: Romania on selviytynyt jokaiseen MM-lopputurnaukseen, muttei ole edennyt kertaakaan alkulohkosta jatkoon. Se on voittanut kuusi MM-ottelua: Zimbabwen 1987, Fidžin 1991, Yhdysvallat 1999, Namibian 2003, Portugalin 2007 ja Kanadan 2015.


title: Romanian rugby union -maajoukkue

text: Romania on voittanut World Rugby Nations Cupin (aiemmin IRB Nations Cup) 2012 ja 2013, sijoittunut toiseksi 2010 ja 2014 sekä kolmanneksi 2008. Se on voittanut European Nations Cupin 1969, 1975, 1977, 1981, 1983, 2000, 2002 ja 2006. Lisäksi se on sijoittunut 17 kertaa toiseksi ja 12 kertaa kolmanneksi.


title: Romanian rugby union -maajoukkue

text: Romania oli lokakuussa 2015 kansainvälisen rugbyliitto IRB:n rankingissa 17. sijalla.


title: Interpolaatio

text: Interpolaatio eli interpolointi on numeerisessa matematiikassa menetelmä, jossa lasketaan uusia arvoja tunnettujen arvojen väliin jollakin menetelmällä.


title: Interpolaatio

text: Tekniikassa ja tieteessä on tavallinen tilanne, että tarkasteltavasta ilmiöstä saadaan mitattua muutamia koetuloksia tai kerättyä tilastollinen otos. Ne edustavat tutkittavaa ilmiötä kuvaavan funktion arvoja muutamissa kohdissa. Näistä arvoista tulisi estimoida eli interpoloida funktion arvo halutussa kohdassa, joka jää muuttujien tunnettujen arvojen väliin. Interpoloinnissa voidaan käyttää apuna käyränsovitusta tai regressioanalyysiä.


title: Interpolaatio

text: Funktion approksimoinnissa halutaan käyttää vaikeasti käsiteltävän tai työläästi laskettavan funktion lausekkeen sijasta yksinkertaisempaa lauseketta. Silloin voidaan laskea kohdefunktiosta muutama arvo, joihin luodaan interpolaatio sovittamalla siihen yksinkertaisempaa funktiota. Toinen tapa on vaatia approksimaatiolta samanarvoisuutta tärkeissä pisteissä ja että approksimaatiolla on samoja ominaisuuksia kohdefunktion kanssa (esimerkiksi samoja derivaattoja). Koska interpoloivan funktion arvot poikkeavat hieman alkuperäisen funktion arvoista, syntyy tästä interpolaatiovirhettä. Approksimoinnin hyödyt saattavat kuitenkin ylittää siitä koituvat haitat.


title: Interpolaatio

text: Esimerkeissä käytetään seitsemässä kohdassa mitattuja funktion arvoja. Ne on lueteltu taulukossa alla ja esitetty viereisessä kuvaajassa.


title: Interpolaatio

text: Interpolointi mahdollistaa eri tapoja estimoida funktion arvoja tunnettujen pisteiden välistä, kuten esimerkiksi kohdassa x = 1,5.


title: Interpolaatio

text: Puuttuvien funktion arvojen estimointiin löytyy lukuisia eri interpolointimenetelmiä. Niiden antamat tulokset vaihtelevat, joten tekijän tulisi harkita käytettävän algoritmin ominaisuuksia, jotta tulokset olisivat tarkoituksenmukaiset. Huomiota tulisi kiinnittää ainakin seuraaviin asioihin: Kuinka tarkasti estimaatit seuraavat luonnollista ilmiötä? Kuinka paljon tarvitaan esitietoa? Kuinka työlästä on laskea algoritmin vaatimat välivaiheet? Kuinka sileä on interpoloitu käyrä?


title: Interpolaatio

text: Helpoin tapa estimoida puuttuvia arvoja on etsiä lähin piste ja kopioida sen arvo funktion arvoksi. Yhden muuttujan tapauksissa on olemassa muita parempia ja lähes yhtä yksinkertaisia menetelmiä, kuten esimerkiksi lineaarinen interpolaatio. Useamman muuttujan tapauksissa tällä menetelmällä säästää paljon vaivaa ja on niissä tapauksissa varteenotettava interpolointimenetelmä.


title: Interpolaatio

text: Lineaarinen interpolaatio on eräs vanhimpia interpolaatiomenetelmiä, jossa sovitetaan suora annettujen pisteiden välille. Usean pisteen tapauksissa, jokainen peräkkäinen pistepari voidaan yhdistää suoralla ja tuloksena on jatkuva murtoviiva. Menetelmä on matemaattisesti helppo ja sitä on käytetty tietokonesimulaatioissa runsaasti.


title: Interpolaatio

text:
Sen laajennus on bilineaarinen interpolaatio, jossa tason vierekkäiset pisteet (kolme tai neljä pistettä) muodostavat konveksin interpoloitavan monikulmion. Jokainen monikulmion sisäosan pisteeseen voidaan määrittää kolmella lineaarisella interpolaatiolla funktion arvo. Samaa ideaa soveltamalla kolmeen ulottuvuuteen syntyy kuusitahkoisen särmiön sisään trilineaarinen interpolaatio, jossa särmiön sisäpisteet voidaan luontevasti interpoloida. Menetelmä on vapaa sovellettavaksi vieläkin korkeampiin ulottuvuuksiin.
Polynomisessa interpolaatiossa annettujen pisteiden kautta pakotetaan kulkemaan polynomi. Kahden satunnaisesti asetetun pisteen kautta voidaan pakottaa kulkemaan vähintään ensimmäisen asteen polynomi ja kolmen satunnaisesti astetetun (mutta ei-kollineaarisen) pisteen kautta vähintään toisen asteen polynomi. Interpoloitava polynomi, jonka asteluku on vähintään pisteiden lukumäärä, ei ole enää yksikäsitteinen. Mikäli suuri pistejoukko noudattaa matalampiasteisen polynomin sääntöä, voidaan sitä käyttää interpoloimiseen.


title: Interpolaatio

text: Seuraavat polynomiset interpolointimenetelmät ovat yleisesti tunnettuja:


title: Polynominen interpolaatio

text: Polynominen interpolaatio eli polynomi-interpolaatio on matematiikassa approksimaatiomenetelmä, jossa sovituskäyrinä käytetään polynomeja. Polynomisella interpolaatiolla halutaan yleensä laskea tunnettujen pisteiden välistä puuttuvia pisteitä tai sovittamaan pisteiden väleihin sileä ja jatkuva käyrä. Toisinaan sovitetaan mutkikkaalle funktiolle helpommin laskettava polynomi, jolla funktion arvot voidaan approksimoida nopeasti.


title: Polynominen interpolaatio

text: Polynominen interpolaatio on tehokas menetelmä, jos interpoloitavia pisteitä on vähän. Suuri pistejoukko vaatii polynomin, jolla on korkea asteluku ja sellainen polynomi heilahtelee paljon. Alemmilla asteluvuilla heilahtelua on vain vähän ja sen laskeminen on helppoa. Interpoloitava pistejoukko jaetaankin ryhmiin, joihin sovitetaan erilaisia matala-asteisia polynomeja. Silloin eri polynomien yhtymiskohdissa käyrä on jatkuva, mutta sen derivoituvuus puuttuu. Tätä varten voidaan sovitusalgoritmiin lisätä derivoituvuusehtoja, jolloin käyristä tulee jokaisessa kohdassa sileä. On kehitelty monia menetelmiä, jotka sopivat eri tilanteisiin paremmin ja erilaisia polynomiluokkia, jotka täyttävät kulloinkin vaaditut ominaisuudet.


title: Polynominen interpolaatio

text: Jotta polynomin kuvaaja kulkisi kaikkien annettujen pisteiden kautta, tulisi polynomin asteluku olla yhtä pienempi kuin pisteiden lukumäärä. Silloinkin, jos pisteitä sijaitsee päällekkäin tai ne ovat esimerkiksi kollineaarisia, tullaan toimeen alemmallakin asteluvulla. Kun kertoimien laskentamenetelmä on valittu, on saatu interpolaatiopolynomi yksikäsitteinen.


title: Polynominen interpolaatio

text:
Lineaarinen interpolaatio toteutetaan joko sovittamalla suoran yhtälö kahden pisteen välille tai luomalla Lagrangen polynomi kahdelle pisteelle. Kun kaksi pistettä merkitään formula_1 ja formula_2 ja y-koordinaateilla tarkoitetaan funktion formula_3 arvoja, voidaan suoran yhtälöllä muodostaa ensimmäisen asteen polynomi
Toinen tapa muodostaa kahden pisteen kautta kulkeva polynomi on luoda lausekkeet, jotka saavat arvon nolla toisen pisteen sijoituksesta ja oman y-koordinaatin omassa kohdassa. Silloin
ja
Polynomi saadaan näiden lausekkeiden summana
Se antaa tulokseksi saman ensimmäisen asteen interpolaatiopolynomin kuin edellinenkin menetelmä. Viimeistä muotoa kutsutaan myös "Lagrangen polynomiksi".


title: Polynominen interpolaatio

text:
Toisen asteen interpolointi voidaan toteuttaa joko sovittamalla toisen asteen polynomin käyrää eli paraabeli kolmelle pisteelle tai soveltamalla Lagrangen menetelmää. Toisen asteen interpolointi kolmelle pisteelle formula_14 formula_2 ja formula_16 voidaan suorittaa viimeksi mainitulla tavalla. Muodostetaan lausekkeet, jotka antavat arvoksi nolla muissa pisteissä paitsi "omassa" pisteessä. Seuraava termi on nolla, kun siihen sijoitetaan formula_6 tai formula_18, mutta se on formula_7, kun siihen sijoitetaan formula_8
Polynomi saadaan kolmella termillä
Näitä interpolaatiopolynomeja voi liittää moneen peräkkäisen kolmen pisteen sarjoihin. Jos pisteet ovat kollineaarisia, tulee polynomista ensimmäistä astetta. Jos pisteet eivät ole kollineaarisia, tulee siitä toisen asteen interpolaatiopolynomi. Esitettyä muotoa kutsutaan Lagrangen polynomiksi.


title: Polynominen interpolaatio

text:
Lagrangen interpolaatio luodaan käyttämällä yleistä Lagrangen interpolaatiopolynomia. Se voidaan kirjoittaa muodossa
missä ensimmäinen kantapolynomi formula_24 on
ja formula_26 kantapolynomi on
Polynomin aste on korkeintaan formula_28, jos pisteitä on formula_29. Mikäli osa pisteistä ovat samoja tai ne ovat kollineaarisia, laskee polynomin asteluku alle formula_28. Lagrangen interpolaatiopolynomi on vaikea laskea tietokoneella, sillä pyöristysvirheet aiheuttavat joskus yli- tai alivuotoa.


title: Polynominen interpolaatio

text:
Newtoinin interpolaatiomenetelmässä polynomille haetaan kertoimet muodossa
Kertoimet määräytyvät ehdosta
joka johtaa rekursiivisesti ratkeavaan yhtälöryhmään
Yhtälöryhmän ratkaiseminen voidaan järjestää taulukossa, jota kutsutaan "Newtonin erotustaulukoksi".


title: Polynominen interpolaatio

text: Newtonin menetelmä on melko suoraviivainen tapa laskea polynomin kertoimet. Kun uuden pisteen lisääminen johtaa Lagrangen menetelmässä uuteen laskutehtävään, tulee Newtonin menetelmässä lisätä vain uusi rivi ja suorittaa sille pikkulaskuja.


title: Leander Engström

text: Leander Engström (1886–1927) oli ruotsalainen taidemaalari. Leander oli Ruotsin modernismin uranuurtajia. Hän opiskeli Richard Berghin ja Karl Nordströmin johdolla Tukholmassa vuosina 1907–1908 sekä vuosina 1909–1912 Pariisissa. Siellä hän sai vaikutteita muun muassa Matisselta, van Goghilta sekä Gauguinilta ja toistamiseen siellä käydessään Cézannelta. Hän maalasi Lapin luonnon tyyliteltyjä maisema- ja henkilökuvauksia (mm. "Forellinkalastajat", 1918). Niitä on pidetty Engströmin parhaina teoksina. Useimmat niistä ovat tyyliteltyjä ja sävyltään vihreitä. Vuosina 1920–1923 hän maalasi Italiassa uusasiallisuutta tavoitellen kaupunki- ja maisemakuvia ja sittemmin Norlannin luontoa. Leander kuului "De Unga" -nimiseen ruotsalaisen modernismin läpimurtoryhmään.


title: Nanceen Perry

text: Nanceen Lavern Perry (s. 19. huhtikuuta 1977 Fairfield, Texas, Yhdysvallat) on aktiiviuransa päättänyt yhdysvaltalainen pikajuoksija. Hän oli mukana vuoden 2000 kesäolympialaisissa pronssia voittaneessa Yhdysvaltojen pikaviestijoukkueessa. Samoissa kisoissa hän osallistui myös 200 metrin juoksuun, jossa selvisi välieriin saakka.


title: HTTP 451

text: HTTP 451 (Unavailable For Legal Reasons, ) on HTTP-protokollan virhekoodi, jota käytetään tilanteissa, joissa käyttäjä pyrkii laittomalle, esimerkiksi valtion sensuroimalle sivulle. Luku 451 on viittaus Ray Bradburyn dystopiaromaaniin "Fahrenheit 451", jossa kirjat ovat kiellettyjä. Se on kuvaavampi versio virhekoodista HTTP 403 (kielletty). Se hyväksyttiin käyttöön joulukuussa 2015.


title: HTTP 451

text: Koodi saattaa näkyä esimerkiksi sivuilla, joiden on todettu olevan uhka kansalliselle turvallisuudelle sekä sivuilla, jotka rikkovat tekijänoikeuksia, yksityisyydensuojaa tai mitä tahansa muuta lakia tai oikeuden määräystä.


title: Henning Karström

text: Henning Mauritz Karström (10. toukokuuta 1899 Urjala – 1. joulukuuta 1989 Tukholma, Ruotsi) oli suomalainen biokemisti. Hän oli Nobel-palkitun A. I. Virtasen lähin työkumppani, joka oli kehittämässä AIV-rehua. Karström teki rehun kehittämisessä ratkaisevan tutkimuksen, joka varmisti tarvittavan pH-arvon. Hän jäi 1930-luvulla kuitenkin varsinaisen tutkimustyön ulkopuolelle, kun Virtanen joutui siirtämään hänet vastaamaan AIV-rehun patenttihakemuksista. Uskoontulonsa ja patenttitaisteluiden takia Karströmin kiinnostus tiedeuraan alkoi hiipua, ja hän jätti Virtasen laboratorion vuonna 1946. Karström toimi myöhemmin kahden kristillisen koulun rehtorina ja oli aktiivinen kansanterveyden puolestapuhuja.


title: Henning Karström

text: Karström syntyi Urjalassa vuonna 1899. Hänen isänsä suku oli lähtöisin Norjasta ja äitinsä suku Ruotsin Värmlannista. Hän sai kotoaan perinnöksi kristinuskon ja koki jo nuorukaisena voimakkaasti uskon merkityksen, vaikka hän ei vielä nuorena uskonutkaan. Hän oppi sekä suomen että ruotsin kielen.


title: Henning Karström

text: Karström liittyi lukion viimeisellä luokalla salaiseen tiedusteluosastoon, jonka tehtävänä oli seurata punaisten ja venäläisten liikkeitä. Sisällissota oli Karströmille raskas kokemus, sillä hän joutui huomaamaan, kuinka sota-aikana ihmisen moraalikäsitys höltyi. Karström oli mukana saaristolaisten neljännessä komppaniassa, joka etsi punaisia Toijalan radalta. Loimaalla komppania joutui pieneen kahakkaan, ja kerran Karström joutui osallistumaan neljä miestä ampuneeseen teloitusryhmään.


title: Henning Karström

text: Karström valmistui keväällä 1918 Turun ruotsalaisesta lyseosta vuoden 1917 joulutodistuksen perusteella, koska keväällä ei sodan takia voitu järjestää kirjoituksia. Samana vuonna hän aloitti opinnot Helsingin yliopistossa. Karström saapui Helsinkiin myöhässä eikä voinut aloittaa agronomin opintoja. Proviisorin avustuksella hän kirjautui opiskelemaan kemiaa. Opiskeluaikojen rankin kokemus oli vuoden 1919 espanjantautiepidemia, jonka aikana Karström joutui taudin takia sotilassairaala Tilkan ”kuolinhuoneeseen”.


title: Henning Karström

text: Karström valmistui maisteriksi 1924 ja otti professori Ossian Aschanin neuvosta yhteyttä A. I. Virtaseen, joka etsi nuorta apulaista Valion laboratorioon. Virtanen valitsi ensin Niilo Purasen, mutta vielä kesän aikana Puranen ilmoitti, ettei aio jatkaa laboratoriossa. Karström otti uudestaan yhtettä Virtaseen ja aloitti Valiolla elokuussa.


title: Henning Karström

text: Karströmin opinnot olivat vielä kesken, kun hän aloitti Valiolla. Hänen väitöskirjansa valmistuminen viivästyikin, sillä hän avusti Virtasta laboratorion voisuola- ja rehututkimuksissa. Hänestä tuli Virtasen lähin työkumppani, ja hän teki myös ratkaisevan tutkimuksen AIV-rehun kehittämisessä. Karströmin kokeessa toukokuussa 1923 ratkesi, että tuorerehun pH:n tuli olla alle 4.


title: Henning Karström

text: Karströmin tieteellisesti tärkein henkilökohtainen työ oli hänen väitöskirjansa, joka valmistui lopulta 1930. Siinä hän tutki kolibakteerien sokeriaineenvaihduntaa. Vuonna 1965 Nobelin lääketieteen palkinnon saanut Jacques Monod piti Karströmin entsyymitutkimuksia ”klassisina”.


title: Henning Karström

text: Virtanen taisteli 1930-luvulla AIV-rehun ulkomaisen markkinoinnin puolesta ja joutui siirtämään Karströmin vuonna 1931 huolehtimaan patenttihakemusten paperisodasta. Hakemuksia oli jo lähetetty 15 maahan, eikä Karströmillä ollut enää aikaa omiin tutkimuksiinsa. Karström oli vuosina 1931–1935 Kemiantutkimus-Säätiön yliassitenttina, joten puhdas tiede olisi kuulunut hänen toimialaansa. Vuonna 1935 hänet siirrettiin Valion laboratorioon, jonka aloihin puolestaan kuuluivat AIV-rehun kehittäminen ja markkinoiminen.


title: Henning Karström

text: Karström omaksui 1934 syvän uskonnollisen elämänkatsomuksen ja liittyi Adventtikirkkoon. Samaan aikaan hänen kiinnostuksena tutkimustyöhön alkoi laantua, sillä häntä ei varsinaisesti motivoinut jatkuvat patenttiriidat, paperityöt eikä arkiset rutiinit. Lisäksi monet hänen työtovereistaan eivät oikein ymmärtäneet hänen uskonnollisuuttaan.


title: Henning Karström

text: Adventtikirkko pyysi 1946 Karströmiä Toivonlinnan kristillisen opiston rehtoriksi. Biokemiallisen tutkimuslaitoksen kirjastossa pidettiin 29. marraskuuta Karströmin läksiäisjuhlat. Karström hoiti silti edelleen vuoteen 1947 kemian dosentuuria Helsingin yliopistossa ja 1950–1958 Turun yliopistossa. Hän sai vuonna 1979 professorin arvonimen.


title: Henning Karström

text: Toivonlinnan rehtorina Karström oli vuoteen 1961, jolloin hän muutti Ruotsiin kristillisen Ekebyholmsskolan-koulun rehtoriksi. Sieltä hän jäi eläkkeelle vuonna 1968.


title: Henning Karström

text: Karströmin periaatteisiin kuului raittius, ja A. I. Virtasen tavoin hän oli kansanterveyden puolestapuhuja. He kannattivat muun muassa presidentti J. K. Paasikiven ehdotusta kuntiin perustettavasta virasta kansan valistamiseksi. Erityisesti eläkepäivinään Karström puhui ja kirjoitti ravitsemusasioista sekä varoitti rasvojen, lihan ja sokerin vaaroista.


title: Henning Karström

text: Karström oli naimisissa serkkunsa tyttären Kitty Nymanin kanssa. He olivat naimisissa 53 vuoden ajan vuodesta 1925 Kittyn kuolemaan asti. Heidän ainoa poikansa teki itsemurhan hieman ennen kuin Kitty kuoli syöpään. Karström kuoli itse Tukholmassa vuonna 1989.


title: Henning Karström

text: Karström kirjoitti muistojaan koko elämänsä ajan. Aila Annala kokosi niistä muistelmateoksen, joka julkaistiin ruotsiksi vuonna 2013. Suomeksi teos "Kemistin elämäntarina – Henning Karström" ilmestyi 2014.


title: Open Sesame (Kool & the Gangin kappale)

text: Open Sesame on yhdysvaltalaisen Kool & the Gang -yhtyeen vuonna 1976 julkaistu kappale albumilta "Open Sesame". Se nousi vuonna 1977 Billboard Hot 100 -listan sijalle 55 sekä Dance Music/Club Play Singles -listan sijalle 13. Se kuultiin myös samanvuotisessa elokuvassa "Saturday Night Fever" sekä sen soundtrackilla.


title: Open Sesame (Kool & the Gangin kappale)

text: Singlestä julkaistiin pelkästään Yhdysvalloissa useita versioita hieman toisistaan eroavalla kappalesisällöllä. Kappaleen pituus 7"-tuumaisella versiolla on 3.48 ja 12"-tuumaisella 8.48.


title: Open Sesame (Kool & the Gangin kappale)

text:
A-puoli
B-puoli


title: Pontchartrainjärven pengertie

text: Pontchartrainjärven pengertie on Yhdysvaltain Louisianan osavaltiossa sijaitsevan Pontchartrainjärven ylittävä pengertie, joka koostuu kahdesta samansuuntaisesta sillasta. Siltoja tukee 9 500 betonipaalua. Ensimmäinen silta valmistui vuonna 1955, toinen 1965. Sillan eteläpää sijaitsee New Orleansin esikaupunkialueella Metairiessa, pohjoisessa päätepiste on Mandevillen kaupungissa.


title: Horuksen silmä

text: Horuksen silmä on muinaisegyptiläinen suojeluksen, kuninkaallisen vallan ja terveyden symboli. Sen egyptinkielinen nimi on Wedjat, ja symbolin henkilöitymä on Wadjet-jumalatar. Symboli tunnetaan myös Ran silmänä.


title: Horuksen silmä

text: Wedjat kuvaa joko ihmisen tai haukan silmää. Silmän alapuolella on haukan poskea jäljittelevä muoto ja sen vieressä "kyynelkanava", joka muistuttaa gepardin kasvokuviointia. Egyptiläisessä mytologiassa myös gepardi liitettiin taivaaseen, koska sen turkin kuvioinnin nähtiin muistuttavan tähtiä.


title: Horuksen silmä

text: Wedjatia käytettiin Egyptissä yleisesti amulettina. Sitä kannettiin kaulassa, se kuvattiin vainajien arkuissa ja merimiehet maalasivat sen laivan keulaan suojelemaan vaaroilta.


title: Horuksen silmä

text: Horus oli taivaan haukkapäinen jumala, ja taivaankappaleet aurinko ja kuu miellettiin tämän silmiksi, niin että aurinko oli oikea ja kuu vasen silmä. Oikea silmä yhdistyi näin myös auringonjumala Rahan ja vasen yhdistettiin toisinaan kuunjumaliin Thotiin tai Khonsuun.


title: Horuksen silmä

text: Legendan mukaan Horuksen silmä vaurioitui tämän kamppaillessa setäänsä Sethiä vastaan. Horus sai kuitenkin silmänsä takaisin, ja nimen "wedjat" arvellaan tarkoittavan "Kokonaista" tai "Korjattua".


title: Alex Broadhurst

text: Alex Broadhurst (s. 7. maaliskuuta 1993) on yhdysvaltalainen jääkiekkoilija, joka pelaa Columbus Blue Jacketsin organisaatiossa.


title: Alex Broadhurst

text: Broadhurst varattiin Chicago Blackhawksiin 199. pelaajana seitsemännellä kierroksella . Juniorina hän pelasi kaksi kautta USHL:ssä Green Bay Gamblersissa ja yhden kauden OHL-joukkue London Knightsissa. Vuonna 2012 hän oli Gamblersin paras pistemies ja tuli valituksi kauden 2011-2012 USHL:n tähdistöön. 24. huhtikuuta 2012 Broadhurst teki alivoimalla hattutempun Green Bay Gamblersin voittaessa Youngstown Phantomsin lukemin 6–3 USHL:n idän divisioonan semifinaaleissa. Kyseinen hattutemppu oli ensimmäinen alivoimalla tehty USHL:n historiassa.


title: Alex Broadhurst

text: 2011 Broadhusrt edusti Yhdysvaltoja World Junior A Challengessä, jossa joukkue sijoittui kolmanneksi.


title: Alex Broadhurst

text: 14. kesäkuuta 2013 Blackhawks solmi Broadhurstin kanssa kolmen vuoden mittaisen tulokassopimuksen. Syyskuussa 2013 hän liittyi Blackhawksin farmiseura Rockford IceHogsin vahvuuteen.


title: Alex Broadhurst

text: 30. kesäkuuta 2015 Broadhurst siirtyi Brandon Saadin kanssa Columbus Blue Jacketsiin vaihdossa Jeremy Moriniin, Marko Danoon, Artem Anisimoviin, Corey Troppiin ja neljännen kierroksen varausvuoroon .


title: Alex Broadhurst

text: Alexin isoveli Terry Broadhurst pelasi myös Rockford IceHogsissa kaudella 2013-2014.


title: Roland Leitinger

text: Roland Leitinger (s. 13. toukokuuta 1991) on itävaltalainen alppihiihtäjä, joka edustaa Ski Club Sankt Martinia.


title: Roland Leitinger

text: Alppihiihdon maailmancupissa Leitinger kilpaili ensimmäisen kerran Hinterstoderin suurpujottelussa helmikuussa 2011. Ensimmäiset maailmancupin pisteensä hän saavutti Åren suurpujottelussa joulukuussa 2014 sijoituttuaan 21:nneksi. Parhaimmillaan hän on sijoittunut kuudenneksi Söldenin suurpujottelussa lokakuussa 2015.


title: Roland Leitinger

text: Sankt Moritzin MM-kilpailuissa 2017 Leitinger saavutti suurpujottelussa hopeaa.


title: Riccardo Tonetti

text: Riccardo Tonetti (s. 14. toukokuuta 1989) on italialainen alppihiihtäjä.


title: Riccardo Tonetti

text: Tonetti sijoittui nuorten MM-kilpailuissa viidenneksi supersuurpujottelussa 2009. Sankt Moritzin MM-kilpailuissa 2017 hän oli suurpujottelussa kymmenes.


title: Riccardo Tonetti

text: Alppihiihdon maailmancupissa Tonetti kilpaili ensimmäisen kerran Schladmingin pujottelussa tammikuussa 2010. Ensimmäisen maailmancupin pisteensä hän saavutti Kranjska Goran pujottelussa maaliskuussa 2012 oltuaan 30:s. Kymmenen parhaan joukkoon hän sijoittui ensimmäisen kerran joulukuussa 2015 oltuaan kahdeksas Beaver Creekin suurpujottelussa. Hän sivusi tätä uransa parasta sijoitusta Chamonix'n alppiyhdistetyssä helmikuussa 2016.


title: Riccardo Tonetti

text: Tonetti voitti Eurooppa cupin kokonaiskilpailun ja pujottelucupin kaudella 2014–2015. Hän on voittanut neljä Eurooppa cupin osakilpailua (tilanne 17.2.2017). Hän voitti suurpujottelun Italian-mestaruuden 2016.


title: Eric O’Dell

text: Eric O’Dell (s. 20. kesäkuuta 1990) on kanadalainen jääkiekkohyökkääjä, joka edustaa KHL:ssä pelaavaa HK Sotšiia. Hän on Anaheim Ducksin toisen kierroksen NHL-varaus .


title: Eric O’Dell

text: O’Dell pelasi neljä vuotta vuosina 2007–2011 Ontario Hockey Leaguessa, jossa hän teki 100 maalia ja 107 syöttöpistettä eli yhteensä 207 tehopistettä pelaamissaan 198 ottelussa. Vuonna 2008 O’Dell valittiin pelaamaan kultaa voittaneessa Kanadan alle 18-vuotiaiden maajoukkueessa ja kauden 2009–2010 aikana hänet valittiin myös pelaamaan OHL:n tähdistöottelussa.


title: Eric O’Dell

text: O’Dell debytoi ammattilaistasolla AHL-joukkue Chicago Wolvesissa kaudella 2009–2010. 1. kesäkuuta 2010 Atlanta Thrashers solmi hänen kanssaan tulokassopimuksen. Thrashersin joukkueen muutettua ja vaihdettua nimen Winnipeg Jetsiksi O’Dell siirtyi kolmeksi kaudeksi Winnipegin farmijoukkue St. John’s IceCapsiin. O’Dell teki NHL-debyyttinsä 11. tammikuuta 2014 ja teki ensimmäisen maalinsa Columbus Blue Jacketsia vastaan.


title: Eric O’Dell

text: 1. heinäkuuta 2015 O’Dell jätti Winnipegin organisaation ja siirtyi vapaana agenttina vuoden kaksisuuntaisella sopimuksella Ottawa Senatorsiin.


title: Kymmenottelu olympialaisissa

text: Kymmenottelu on kuulunut olympialaisten lajivalikoimaan vuoden 1912 olympialaisista lähtien. Menestynein maa olympialaisten kymmenottelussa on ollut Yhdysvallat. Menestyneimmät urheilijat ovat Yhdysvaltain Bob Mathias, Iso-Britannian Daley Thompson ja Yhdysvaltain Ashton Eaton, jotka ovat voittaneet olympiakultaa kahdesti.


title: Kustannuskilpailukyky

text: Kustannuskilpailukyky on tuotannontekijöiden hintoihin perustuvaa suhteellista kilpailukykyä. Kansantalouden tasolla kustannuskilpailukykyä voidaan mitata esimerkiksi suhteellisilla yksikkökustannuksilla eli vertaamalla maan tuotannontekijöiden hintoja, jotka on suhteutettu tuotannon määrään, keskeisten kilpailijamaiden vastaaviin.


title: Sah

text: Sah oli muinaisessa Egyptissä Orionin tähdistön jumala. Orionilla oli suuri merkitys egyptiläisessä mytologiassa etenkin, koska se sijoittuu taivaalla heti Niilin tulvan alkamista merkinneen Siriuksen (muinaisegyptiksi "Sothis") yläpuolelle. Orion ja Sirius yhdistettiin egyptiläisessä mytologiassa Osirikseen ja Isikseen.


title: Sah

text: Pyramiditeksteissä Sah mainitaan usein ”jumalten isänä”. Faraon uskottiin kuoltuaan purjehtivan Orionin tähdistöön. Sahin puolisona pidettiin Sirius-tähden jumalatarta Sothista ja näiden poikana taivaanjumala Sopdua.


title: Narsingh Pancham Yadav

text: Narsingh Pancham Yadav (s. 6. elokuuta 1989 Varanasi, Uttar Pradesh) on intialainen vapaapainin MM-mitalisti ja Aasian-mestari.


title: Narsingh Pancham Yadav

text: Yadav saavutti 74 kg:n sarjassa MM-kilpailuissa pronssia Las Vegasissa 2015 ja sijoittui viidenneksi Budapestissa 2013. Lontoon olympialaisissa 2012 hän oli kolmastoista.


title: Narsingh Pancham Yadav

text: Yadav voitti 74 kg:n sarjassa Aasian-mestaruuden New Delhissä 2010 ja sai pronssia Dohassa 2015. Hän sijoittui Aasian-mestaruuskilpailuissa viidenneksi vapaapainin 84 kg:n painoluokassa New Delhissä 2013 ja kreikkalais-roomalaisen painin 80 kg:n sarjassa 2015. Aasian-kisoissa hän saavutti pronssia vapaapainin 74-kiloisissa Incheonissa 2014.


title: Narsingh Pancham Yadav

text: Yadav voitti kultaa vapaapainin 74 kg:n sarjassa New Delhin Kansainyhteisön kisoissa 2010. Hän sai painin Kansainyhteisön-mestaruuskilpailuissa hopeaa samassa painoluokassa 2007 ja 2011.


title: Narsingh Pancham Yadav

text: Nuorten Aasian-mestaruuskilpailuissa hän oli kolmas 63-kiloisissa 2005.


title: Narsingh Pancham Yadav

text: Yadav antoi positiivisen doping-näytteen vuonna 2016. Hän väitti joutuneensa sabotaasin uhriksi ja Intian antidopingtoimisto vapautti hänet dopingepäilyksistä. Maailman antidopingtoimisto WADA kuitenkin valitti tapauksesta urheilun kansainväliseen vetoomustuomioistuimeen, joka ei uskonut Yadavin sabotaasiselitystä ja antoi hänelle neljän vuoden kilpailukiellon.


title: Koripallon maailmanmestaruuskilpailut 1970

text: Vuoden 1970 koripallon maailmanmestaruuskilpailut pelattiin Jugoslaviassa 10.-24. toukokuuta. Kyseessä oli ensimmäinen kerta, kun MM-turnaus pelattiin Etelä-Amerikan ulkopuolella. Kisojen lopputurnaukseen selviytyi 13 maata. Mestaruuden voitti isäntämaa Jugoslavia ensimmäisen kerran historiassaan, hopeaa saavutti Brasilia ja pronssia Neuvostoliitto. Turnauksen korikuningas oli Etelä-Korean Shin Dong-pa ja arvokkain pelaaja Neuvostoliiton Sergei Belov.


title: Koripallon maailmanmestaruuskilpailut 1974

text: Vuoden 1974 koripallon maailmanmestaruuskilpailut pelattiin Puerto Ricossa 3.-14. heinäkuuta. Kisojen lopputurnaukseen selviytyi 14 maata. Mestaruuden voitti toisen kerran historiassaan Neuvostoliitto, hopeaa saavutti Jugoslavia ja pronssia Yhdysvallat. Turnauksen korikuningas oli Meksikon Arturo Guerrero ja arvokkain pelaaja Jugoslavian Dragan Kićanović.


title: Koripallon maailmanmestaruuskilpailut 2019

text: Vuoden 2019 koripallon maailmanmestaruuskilpailut pelataan Kiinassa. Kisasykli vaihtuu vuoden 2019 MM-kilpailujen kohdalla, ja koripallon MM-turnaus järjestetään eri vuonna kuin jalkapallon MM-kilpailut ensimmäistä kertaa vuoden 1967 jälkeen. Turnaus on suunniteltu pelattavan kahdeksassa kaupungissa, ja joukkuemäärä kasvanee 32:een. Karsintavaihe MM-lopputurnaukseen palaa käyttöön, villit kortit poistuvat käytöstä ja hallitseva olympiavoittajakaan ei saa automaattista paikkaa lopputurnaukseen. Karsintaotteluiden ajankohta tullee estämään NBA-pelaajien osallistumisen karsintavaiheeseen, mikä vaikuttaa erityisesti muun muassa Yhdysvaltain ja Ranskan maajoukkueisiin.


text: Kisaisäntä ratkaistiin elokuussa 2015, jolloin Kiina voitti Filippiinit.


title: Diāna Bukājeva

text: Diāna Bukājeva (s. 16. syyskuuta 1991 Riika) on latvialainen entinen tennispelaaja. Bukājeva teki debyyttinsä Latvian Fed Cup -joukkueessa vuoden 2007 Fed Cupissa. Hän pelasi yhteensä Fed Cupissa 2007 ja 2008 viisi ottelua voittaen kaikki; neljä kaksinpeliä ja yhden nelinpelin. Hän lopetti uransa vuoteen 2009.


title: HMS Coltsfoot (K140)

text: HMS Coltsfoot (viirinumero K140) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Coltsfoot (K140)

text: Alus tilattiin 12. joulukuuta 1939 Aberdeenistä Alexander Hall and Companyltä. Sen köli laskettiin 4. syyskuuta 1940 telakkanumerolla 675 ja alus laskettiin vesille 12. toukokuuta 1941. Alus valmistui 1. marraskuuta.


title: HMS Coltsfoot (K140)

text: Alus myytiin 1947, jolloin se nimettiin "Alexendraksi". Se oli rekisteröity Kreikkaan Pireukseen omistajanaan Campania Divisia DEvapores SA. Vuosina 1951-1952 alus oli rekisteröitynä Panamaan. Alus nimettiin 1953 "Hermoupolikseksi" omistajinaan Foustanos Brothers. Alus tuhoutui 20. marraskuuta 1954.


title: HMS Coriander (K183)

text: HMS Coriander (viirinumero K183) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Coriander (K183)

text: Alus tilattiin 12. joulukuuta 1939 Aberdeenistä Hall, Russell and Companyltä. Sen köli laskettiin 19. syyskuuta 1940 telakkanumerolla 760 ja alus laskettiin vesille 9. kesäkuuta 1941. Alus valmistui 16. syyskuuta.


title: HMS Coriander (K183)

text: Alus lainattiin syyskuussa 1941 Ranskan pakolaishallitukselle, joka liitti sen Vapaan Ranskan laivastoon nimellä "FNFL Commandante Detroyat". Alus palautettiin 1947 Britannian kuninkaalliselle laivastolle, joka poisti aluksen palveluksesta. Alus romutettiin helmikuussa 1948 Troonissa.


title: HMS Loosestrife (K105)

text: HMS Loosestrife (viirinumero K105) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Loosestrife (K105)

text: Alus tilattiin 12. joulukuuta 1939 Aberdeenistä Hall, Russell and Companyltä. Sen köli laskettiin 9. joulukuuta 1940 telakkanumerolla 761 ja alus laskettiin vesille 25. elokuuta 1941. Alus valmistui 25. marraskuuta.


title: HMS Loosestrife (K105)

text: Alus upotti 6. toukokuuta 1943 syvyyspommein Saksan laivaston sukellusveneen "U-192" Pohjois-Atlantilla.


title: HMS Loosestrife (K105)

text: Alus myytiin 1947, jolloin uusi omistaja nimesi sen "Kallsevniksi". Alus muutettiin 1948 troolariksi ja sen omistaja thorshavnilainen p/f Kimbil A/S nimesi aluksen "Hallsevniksi".


title: Hall, Russell and Company

text: Hall, Russell and Company oli brittiläinen telakkayhtiö, joka sijaitsi Skotlannissa Aberdeenissä.


title: Hall, Russell and Company

text: Veljekset James ja William Hall, Thomas Russell ja James Cardno perustivat yhtiön vuonna 1864 valmistaakseen höyrykoneita ja niiden tarvitsemia kattiloita. Vuonna 1868 yhtiö valmisti ensimmäisen aluksensa Kiinan keisarilliselle laivastolle "Kwang Tungin". Tämän jälkeen yhtiö valmisti lukuisia kalastusaluksia ja rahtialuksia, mutta Aberdeenin rannikon kalastuksen kasvaessa 1890-luvulla telakalta valmistui runsaasti troolareita kuten William Pyperille tehdyt "North Star", "North Wind" ja "North Breeze" ja Aberdeen Steam Trawling and Fishing Companyn "Strathdon", "Strathtay" ja "Strathpey".


title: Hall, Russell and Company

text: Eräälle yhtiön ensimmäisistä asiakkaista J. T. Rennielle valmistui parkki "Umvoti" vuonna 1869 ja sen jälkeen telakalta valmistui yhä suurempia aluksia Rennie and Sonsille kuten "Ifafa", "Inziswa" ja "Inanda". Sarjan suurin alus vuonna 1910 valmistunut "Intaba" oli 386 jalkaa.


title: Hall, Russell and Company

text: Ensimmäisen maailmasodan aikana telakalta valmistui miinanraivaustroolareita ja toisen maailmansodan aikana telakka valmisti lukuisia Flower-luokan korvetteja ja River-luokan fregatteja. Vuosina 1944–1945 telakalta valmistui viisi rannikkorahtilaivaa fifeläisen Burntisland Shipbuilding Companyn alahankkijana. Telakalta valmistui vielä kaksi alusta alihankintana Burntislandille vuosina 1956–1957.


title: Hall, Russell and Company

text: Sodan jälkeen telakka valmisti kalastus-, rahti- ja laivaston partioaluksia. Vuonna 1977 telakka liitettiin laivayhtiöitä kansallistettaessa British Shipbuilders Corporationiin valmistaen muun muassa Britannian puolustusministeriölle ulkovartiolaivoja sekä ampumakenttäalueille torpedoaluksia. Sotateollisuustelakaksi luokiteltu telakka palasi yksityiseen omistukseen vuonna 1986, mikä vaikeutti sen tilausten saantia kauppamerenkulusta. A&P Appledore International (Aberdeen) lunasti telakan vuonna 1989, mutta tilauskanta pysyi heikkona ja sen viimeinen valmistunut alus oli "RMS St. Helena", joka luovutettiin tilaajalle vuonna 1990.


title: Hall, Russell and Company

text: Telakka jatkoi korjaustelakkana sulkemiseensa saakka vuonna 1992.


title: Lucas Pérez

text: Lucas Pérez Martínez (joskus vain Lucas) (s. 10. syyskuuta 1988 A Coruña) on espanjalainen jalkapalloilija. Pérez edustaa lontoolaisseura Arsenalia. Hän on edustanut ammattilaisurallaan myös Atlético Madridin reservijoukkuetta, Rayo Vallecanoa, Karpaty Lvivia, Dynamo Kiovaa sekä PAOKia. Hänen pelipaikkansa on oikea laitahyökkääjä.


title: Lucas Pérez

text: Lucas pelasi juniorivuosinaan Deportivo Alavésissa, Montañeros CF:ssä ja SD Órdenesissa. Vuonna 2007 hän siirtyi Tercera Divisiónissa pelaavaan Atlético Madridin reservijoukkueeseen, josta siirtyi vuonna 2009 Rayo Vallecanoon. Siellä hän edusti sekä reservijoukkuetta että pääjoukkuetta. Ensimmäisen ottelunsa pääjoukkueessa Lucas pelasi 7. helmikuuta 2010. Suurimmaksi osaksi hän kuitenkin edusti Rayon reservijoukkuetta. Tammikuussa 2011 Lucas siirtyi Karpaty Lvivin joukkueeseen, jossa pelasi yhteensä kolme kautta. Keväällä 2013 hänet lainattiin Dynamo Kiovaan, jossa hän ei pelannut otteluakaan. Heinäkuussa 2013 Lucas siirtyi 700 000 euron siirtosummalla thessalonikilaiseen PAOKiin. Hänet lainattiin kesällä 2014 Deportivo de La Coruñaan. Hän palasi PAOKiin kesäkuussa 2015, mutta siirtyi takaisin Deportivoon elokuussa 2015 1,5 miljoonan euron siirtosummalla.


title: Lucas Pérez

text: "Tilanne 30. syyskuuta 2015"


title: Saariniemenkatu 6

text: Saariniemenkatu 6 eli Puoluetalo on Suomen Sosialidemokraattisen Puolueen (SDP) toimitalokseen rakentama talo Helsingin Siltasaaressa. Jaakko Kontion, Kalle Räikkeen ja Seppo Kilpiän suunnittelema rakennus on valmistunut vuonna 1979. Puoluetoimisto toimi rakennuksessa vuoteen 2015 saakka. Lisäksi rakennuksessa oli kolme kerrosta asuntoja. SDP myi talon vuonna 2015 VVO:lle, joka muuttaa sen kokonaan asuintaloksi.


title: Saariniemenkatu 6

text: Ennen puoluetalon rakentamista SDP:n puoluetoimisto sijaitsi saman aukion toisella laidalla Työmiehen talossa Paasivuorenkatu 3:ssa (Sirkuskatu 3, valmistunut 1907), mutta rakennuksen kunto pääsi heikoksi, ja sen korjauskustannukset arvioitiin 1970-luvulla suuriksi. Välipohjat olivat puuta, ja osa tiloista oli pois muuttaneen Paasipainon jäljiltä teollisuustiloja.


title: Saariniemenkatu 6

text: Uutta rakennusta oli kaavailtu jo vuonna 1950 Siltasaarenkatu 2:een. Suurisuuntainen hanke kuitenkin kaatui rahaan. Kun Paasivuorenkatu 3:n tiloista alkoi 1970-luvulla siirtyä toimintoja muualle, tiloja jäi tyhjiksi. Toisaalta Suomen Työväen Säästöpankki tarvitsi laajennustilaa. Pankki omisti Saariniemenkatu 6:n tontin, jonka se oli hankkinut sotien jälkeen. Päädyttiin vaihtokauppaan, jossa pankki sai Paasivuorenkatu 3:n tontin ja puolue Saariniemenkatu 6:n. Toimistotontiksi kaavoitetun Paasivuorenkadun tontin rakennusoikeus oli arvokkaampi; niinpä SDP sai kaupassa välirahaa, joka käytettiin uuden puoluetalon rakentamiseen. Kauppakirja allekirjoitettiin toukokuussa 1977.


title: Saariniemenkatu 6

text: Rakennuksen suunnittelua varten perustettiin toimikunta, joka valitsi arkkitehtisuunnittelun tekijäksi Projektisuunnittelu KRK:n arkkitehdit Jaakko Kontion, Kalle Räikkeen ja Seppo Kilpiän. Kontio oli tehnyt jo ennen kauppaa selvityksen rakennuksen sijoittamisesta tontille. LVI-suunnittelusta vastasi Kulutusosuuskuntien Keskusliiton insinööriosasto ja rakennesuunnittelusta Insinööritoimisto Mehto. Hanketta veti rakennuttajan puolelta rakennusinsinööri Juhani Helenius, joka oli STS:n kiinteistöosaston päällikkö. Rakennusurakoitsijaksi valittiin Haka, ja talo valmistui keväällä 1979. Rakennuskustannukset olivat kalustoineen ja julkisivun seinäreliefi mukaan lukien 9 823 845 markkaa.


title: Saariniemenkatu 6

text: Tontti oli kaavassa merkitty asuntotontiksi, siten että puolet tiloista piti olla asuntoja. Niinpä rakennukseen tuli 24 pientä asuntoa, kooltaan 46–52 neliömetriä. Lisäksi siihen tuli noin 1 200 neliötä liike- ja toimistotilaa, joista osa maanalaisia tiloja. Rakennuksen kokonaistilavuus on 15 800 kuutiometriä ja rakennusoikeus 3 172 neliömetriä, kerrosala 3 724 neliömetriä. Maanpäällisiä autopaikkoja ei saanut rakentaa, joten piha jäi kokonaisuudessaan puutarhamaiseksi. Rungon rakentamisessa ei käytetty rakennuspaikan ahtauden vuoksi elementtejä, vaan se on paikalla valettu. Seinät on tiilimuurattu. Pääoven yläpuolella on Kimmo Pyykön pronssinen reliefi "Vuorovaikutus" (1978), joka kuvaa aaltojen liikettä Päijänteen rantakallion edessä. Puoluetoimiston muuton yhteydessä vuonna 2015 harkittiin veistoksen siirtämistä puolueen uusiin toimitiloihin, mutta eri tahojen kannanottojen jälkeen se todennäköisesti jää paikalleen talon julkisivuun.


title: Saariniemenkatu 6

text: SDP:n hallintopäälliköksi sittemmin edennyt Maunu Ihalainen siteeraa muistelmissaan Vilhelm Helanderin johtaman Helsingin kaupungin julkisivutoimikunnan luonnosvaiheessa talosta antamaa lausuntoa: ”Julkisivussa on teennäistä monumentaalisuutta, joka on johtanut sekavaan ja ristiriitaiseen sekä rakennuksen luonteeseen ja kaupunkikuvaan sopeutumattomaan lopputulokseen.” Puoluejohtaja Kalevi Sorsan kokoon kutsumassa tilaisuudessa oli kuitenkin puolestaan rakennuslupa-asiasta vastaava virkamies Ihalaisen mukaan todennut, että kyllä kai Suomen suurin puolue saa Helsinkiin rakentaa sellaisen talon kuin haluaa.


title: Saariniemenkatu 6

text: Talon nimestä järjestettiin puolueen jäsenlehdessä kilpailu, johon tulleiden vastausten joukossa oli myös "Sorsan pesä". Viralliseksi nimeksi tuli kuitenkin "SDP:n puoluetalo".


title: Saariniemenkatu 6

text: Jälkikäteen, maaliskuussa 1983, syyttäjä Markku Pohjanoksa määräsi rikospoliisin tutkimaan rakentamiseen liittyviä asioita. Kuulusteltaviksi joutuivat puolueenkin puolelta vastuussa olleet, mutta lopulta oikeudenkäynti koski Hakaa ja sen silloista toimitusjohtajaa Eero Piiparia. Nekin syytteet hylättiin kaikissa oikeusasteissa.


title: Saariniemenkatu 6

text: Puolue myi rakennuksen VVO:lle kesäkuussa 2015, ja omistus- ja hallintaoikeudet siirtyvät VVO Kodit Oy:lle vuoden 2015 lokakuun lopussa, johon menessä puoluetoimisto siirtyy vuokralaiseksi Ympyrätaloon. Saariniemenkatu 6 peruskorjataan kokonaan asunnoiksi. Kauppahinta oli 7,4 miljoonaa euroa.


title: Saariniemenkatu 6

text: Paikalla aiemmin olleessa talossa oli pihan puolen toisessa kerroksessa kirjailija Mika Waltarin synnyinkoti, jossa hän asui kolme vuotta 1908–1912. Uuden talon seinässä kuvanveistäjä Jouko Toiviaisen suunnittelemassa muistolaatassa lukee: ”Tällä paikalla sijainneessa talossa syntyi 19.9.1908 kirjailija akateemikko Mika Waltari”, ja siinä on kuvattuna Waltarin kasvot.


title: Saariniemenkatu 6

text: Sosialidemokraattisen puolueen puoluetoimisto sijaitsi 1900-luvun alussa, ennen Sirkuskatu 3:n (Paasivuorenkatu 3) talon valmistumista 1907, Saariniemenkadun talossa kahdessa huoneessa.


title: Saariniemenkatu 6

text: Talon edessä on Paasivuoren puistikko, jonka halki kulkee tuntemattomaksi jääneen henkilön ideoima punagraniittinen ympäristötaideteos "Punainen viiva" Hakaniementorilta puiston halki puoluetalon eteen. Puistoa ympäröivät rakennukset liittyvät tavalla tai toisella työväenliikkeeseen, muun muassa Työväentalo.


title: Tippeligaenin kausi 2015

text: Tippeligaenin kausi 2015 on järjestyksessään 71. kausi Norjan pääsarjassa. Kausi alkoi 6. huhtikuuta 2015 ja päättyy 8. marraskuuta 2015. Molde lähti kauteen hallitsevana mestarina. Sandefjord Fotball, Tromsø IL ja Mjøndalen IF nousivat täksi kaudeksi pääsarjaan.


title: Xenopsylla cheopis

text: Xenopsylla cheopis -kirppulaji on pienikokoinen jyrsijöiden ulkoloinen, joka voi siirtyä myös ihmiseen. Se voi levittää monia tauteja, kuten paiseruttoa.


title: Xenopsylla cheopis

text: Aikuinen Xenopsylla cheopis on 1,5–4 mm pitkä ja vartaloltaan litteä.


title: Iah (jumala)

text: Iah (muinaisegyptin "Kuu") oli muinaisessa Egyptissä Kuun jumala, joka tunnetaan varhaisista ajoista lähtien. Myöhemmin Iah liitettiin pitkälti kuunjumala Khonsuun. Khonsu kuvattiin egyptiläisessä taiteessa lapsena, ja Iahia pidettiin toisinaan tämän aikuisena muotona.


title: Iah (jumala)

text: Pyramiditeksteissä Iah esiintyy itsenäisenä jumalana, jota farao kutsuu isäkseen ja veljekseen. Uuden valtakunnan aikaan tultaessa Iah oli kuitenkin menettänyt asemansa muille kuunjumalille Khonsulle ja Thotille. Iah esiintyi kuitenkin egyptiläisissä amuleteissa myöhempinä dynastisina aikoina.


title: Iah (jumala)

text: Taiteessa Iah kuvattiin Khonsun tapaan muumiokääreisenä seisovana miehenä, jonka päässä on sekä täysi että sirppimäinen kuu. Usein näiden päälle kuvattiin vielä atef-kruunu.


title: Yersinia pestis

text: Yersinia pestis on bakteeri, joka aiheuttaa ruttoa. Bakteeri lisääntyy esimerkiksi "Xenopsylla cheopis" -kirpun suolistossa ja muodostaa sinne tukoksen. Kun kirppu puree esimerkiksi rottaa tai ihmistä, se saman tien oksentaa imemänsä veren ja osan bakteereista takaisin haavaan tai joskus suoraan uhrin verenkiertoon, aiheuttaen sairastumisen. "Yersinia pestisin" eri kannat ovat aiheuttaneet aikojen kuluessa useita ruttoepidemioita.


title: Yersinia pestis

text: "Yersinia pestis" -bakteerin on DNA-tutkimusten perusteella arveltu alkaneen käyttää kirppuja väli-isäntinään korkeintaan 20 000 vuotta sitten, mutta myös 20 miljoonaa vuotta vanhasta meripihkassa säilyneestä kirpusta on löydetty sitä läheisesti muistuttavan bakteerin jäänteitä.


title: Yersinia pestis

text: Bakteerin vanhin tunnettu kanta on löydetty ruotsalaisesta haudasta, joka on noin 4900 vuotta vanha. Niihin aikoihin Euroopassa oli suuria asutuskeskuksia, joissa ruttokanta saattoi kehittyä.


title: Yersinia pestis

text: Vuonna 2015 julkaistussa DNA-tutkimuksessa havaittiin, että "Yersinia pestisillä" ei vielä 5000 vuotta sitten ollut geeniä, joka vaaditaan kirpun sisällä selviytymiseen.


title: Yersinia pestis

text: Ruton tiedettiin olevan tartuntatauti jo varhain, mutta sitä aiheuttava bakteeri löytyi vasta vuonna 1894 Hongkongiin levinneen ruttoepidemian yhteydessä. Sen löysivät toisistaan riippumatta sveitsiläinen Alexandre Yersin, japanilainen Shibasaburō Kitasato ja skotlantilainen James A. Lowson. Aluksi bakteerin nimenä oli "Pasteurella pestis" Louis Pasteurin mukaan. Sitä kutsuttiin myös Kitasato-yersinin basilliksi.


title: Veria FC

text: Veria Football Club on jalkapalloseura Véroian kaupungista. Seura on perustettu vuonna 1960. Se pelaa Kreikan Superliigassa, joka on Kreikan korkein sarjataso.


title: Ba-Pef

text: Ba-Pef (muinaisegyptin "Tuo ba-henki") oli muinaisessa Egyptissä vähäinen jumaluus, joka mainitaan jo pyramiditeksteissä. Ba-Pef oli ilmeisesti kivun ja kärsimyksen jumala, ja tämän viitteellinen nimi vihjaa pelosta lausua jumalan oikeaa nimeä. Vanhan valtakunnan aikaan Ba-Pefillä on saattanut olla oma papistonsa, mutta jumala ei ole koskaan ollut erityisen merkittävä.


title: Shay (jumala)

text: Shay oli muinaisessa Egyptissä kohtalon henkilöitymä. Shay oli enemmän käsite kuin persoonallinen jumala, eikä tällä ollut Egyptissä omaa papistoa. Shay kuvattiin kuitenkin joskus taiteessa parrakkaana miehenä, ja tämä saatettiin esittää kohtaloon liittyvien jumalatarten Meskhenet ja Renenutet kanssa. Amenemopetin opetusten mukaan "kukaan ei voi jättää huomiotta Shayta".


title: Saarlammi

text: Saarlammi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueella Mahnalanselän alueeseen. Saarlammi on osa Prentinjoen valuma-aluetta.


title: Saarlammi

text: Järvion 250 metriä pitkä, 100 metriä leveä ja sen pinta-ala on 1,7 hehtaaria. Se sijaitsee soisuvalla metsäalueella, joka on nykyään ojitettu ja osittain raivattu pelloksi. Järveen on johdettu viisi tulo-ojaa ja luusuasta lähtee 1,3 kilometriä pitkä laskuoja, joka yhtyy Palonjokeen. Palonjoki on Prentinjoen latvahaara ja se laskee Kirkkojärveen. Rantaviivaa on vain puoli kilometriä ja sinne on rakennettu yksi vapaa-ajan asumus. Järven yhteydessä on myös maatila.


title: Ilari Kuittinen

text: Ilari Kuittinen on Suomen vanhimman pelitalon Housemarquen toimitusjohtaja ja toinen sen perustajista. Hän on opiskellut historiaa Tampereen yliopistossa.


title: Ilari Kuittinen

text: Kuittinen palkittiin Peliluola-kunniapalkinnolla Finnish Game Awards -palkintogaalassa vuonna 2012. Kuittinen on toiminut myös Suomen Pelinkehittäjät ry:n puheenjohtajana.


title: Ilari Kuittinen

text: Kuittinen perusti yhdessä Stavros Fasoulasin kanssa Terramarque-nimisen pelitalon vuonna 1993. Koska Kuittinen ei itse osannut koodata, hänen toimenkuvaansa kuului esimerkiksi pelien esittely videopelialan tapahtumissa Lontoossa. Tiimi hajosi ensimmäisen julkaistun pelin, "Elfmanian," jälkeen. Kuittinen tunsi Harri Tikkasen, joka työskenteli Bloodhouse-pelitalossa. Heillä molemmilla oli ideoita PC-pelien suhteen, sillä Amigan valmistaja Commodore oli mennyt konkurssiin. Tikkanen ja Kuittinen päättivät perustaa yhdessä uuden Housemarque-nimisen pelitalon vuonna 1995. Kuittinen toimi toimitusjohtajana ja Tikkanen luovana ja teknisenä johtajana.


title: Ceriumnitraatti

text: Ceriumnitraatti eli cerium(III)nitraatti (Ce(NO)) on cerium- ja nitraatti-ionien muodostama epäorgaaninen ioniyhdiste. Yhdistettä käytetään kaasulamppujen kaasusukkien valmistamiseen ja lääketieteessä vaikeiden palovammojen hoitoon.


title: Ceriumnitraatti

text: Ceriumnitraatti on hyvin hygroskooppista ainetta, joka yleisimmin esiintyy valkoisena tai punertavana kidevedellisenä heksahydraattina (Ce(NO)·6HO). Yhdisteen alkeiskoppi on trikliininen. Kuumennettaessa heksahydraattia 150 °C:n lämpötilaan se sulaa ja samalla muuttuu trihydraatiksi (Ce(NO)·3HO). Edelleen kuumennettaessa ceriumnitraatti hajoaa cerium(IV)oksidiksi noin 200 °C:n lämpötilassa. Yhdiste liukenee erittäin hyvin veteen ja liukenee myös useisiin orgaanisiin liuottimiin kuten alkoholeihin, eettereihin ja ketoneihin.


title: Ceriumnitraatti

text: Ceriumnitraattia voidaan valmistaa neutraloimalla ceriumkarbonaattia typpihapolla.


title: Ceriumnitraatti

text: Ceriumnitraattia käytetään kaasusukkien valmistamiseen. Se muuttaa valon sävyä miellyttävämmäksi ja toimii paloprosessin katalyyttinä, jolloin kaasu palaa puhtaammin ja täydellisemmin. Yhdistettä käytetään myös cerium(IV)oksidin valmistamiseen. Vaikeiden palovammojen hoitoon käytetään ceriumnitraattia ja hopeasulfadiatsiinia sisältävää geeliä. Tällä hoidolla vaikeista palovammoista kärsivien kuolleisuutta saatiin vähennettyä 50 %:lla. Ceriumnitraatin vaikutus perustuu sen kykyyn vahvistaa ihmisen immuunipuolustusta. Ceriumnitraattia on tutkittu ohuena pinnoitteena parantamaan ruostumattoman teräksen korroosionkestävyyttä.


title: Bas Jan Ader

text: Bastiaan Johan Christiaan "Bas Jan" Ader (19. huhtikuuta 1942 - 1975) oli hollantilainen performanssi- ja videotaiteilija, joka asui ja työskenteli Kaliforniassa 12 vuotta. Hän opetti Kalifornian yliopistossa vuoden 1974 alusta lähtien.


title: Bas Jan Ader

text: Aderin tuotantoon kuuluu muun muassa videoita erilaisista putoamisista ja kaatumisista ("Fall I, Los Angeles" (1971); "Fall II, Amsterdam" (1970); "Broken Fall (organic)" (1971); "Broken Fall (geometric)" (1971)). Videoteoksessa "I'm too sad to tell you" (1971) taiteilija itkee.


title: Bas Jan Ader

text: Ader katosi vuonna 1975 purjehtiessaan Atlantin yli. Purjehduksen piti olla kolmiosaisen "In Search of the Miraculous" -teoksen keskimmäinen osa. Aderin mukaan häneltä kuluisi matkaan 60-90 päivää. Puoli vuotta matkallelähdön jälkeen Aderin vene löydettiin tyhjänä Irlannin rannikolta.


title: Bas Jan Ader

text: Bas Jan Ader, virallinen sivu


title: Ferguson Shipbuilders

text: Ferguson Marine Engineering Limited oli brittiläinen telakkayhtiö, joka sijaitsi Skotlannissa Port Glasow'ssa Clydejoen rannalla. Telakka on viimeinen edelleen toiminnassa oleva rahtialuksia valmistava laivanrakennusyritys Clydejoella.


title: Ferguson Shipbuilders

text: Fleming and Fergusonista Paisleysta 15. lokakuuta 1902 irtautuneet neljä Fergusonin veljestä, Peter, Daniel, Louis ja Robert, perustivat konsulttiyrityksen. He vuokrasivat tammikuussa 1903 Messrs w. Hamiltonilta Newarkin telakan Port Glasgow'sta 1500 punnalla vuodessa saatuaan Clyde Shipping Companyltä kahden höyryhinaajan, "Flying Swift" (153) ja "Flying Linnet" (154), tilauksen. Veljekset lunastivat telakan itselleen vuonna 1907. John Slater Limited osti yrityksen vuonna 1918, mutta se palautui Fergusoneille 1920-luvun lopulla. Robert Fergusonin kuoltua Lithgow Limited osti yhtymän osake-enemmistön vuonna 1955 ja Lithgow otti yryityksen haltuunsa vuonna 1961.


title: Ahvenusjärvi (Hämeenkyrö, Jylhänmaa)

text: Ahvenusjärvi on Pirkanmaalla Hämeenkyrön ja Sastamalan välisellä rajalla Kokemäenjoen vesistössä sijaitseva järvi, joka kuuluu Ikaalisten reitin valuma-alueen Mahnalanselän alueeseen. Ahvenusjärvi sijaitsee aivan Heinoonjoen latvoilla.


title: Ahvenusjärvi (Hämeenkyrö, Jylhänmaa)

text: Järvi on 550 metriä pitkä, 250 metriä leveä ja sen pinta-ala on 10,2 hehtaaria. Järveen laskee kaksi suo-ojaa. Suurin osa rantaviivasta on soistuvaa metsämaata. Luusua sijaitsee koilliskulmassa ja sieltä virtaa 2,5 kilometriä pitkä laskuoja. Se yhtyy Järviönjärveen laskevaan ojaan. Järven ympäristöön on merkitty luonnonsuojelualue, josta osa ulottuu järven rantaan. Kaakkoiskulmassa on yksi vapaa-ajan asunto, jonne johtaa kärrypolku Heinijärveltä ja Haukijärveltä tulevilta maanteiltä. Järven ympärille on merkitty sitä kiertävä polku. Hämeenkyrön raja jakaa järven eteläpäästä osan Satamalan puolelle. Rajapyykki sijaitsee Patakalliolla rannan tuntumassa.


title: Järviönjärvi (Jumesniemi)

text: Järviönjärvi on Pirkanmaalla Hämeenkyrössä Kokemäenjoen vesistössä sijaitseva järvi, joka kuuluu Ikaalisten reitin valuma-alueen Mahnalanselän alueeseen. Järviönjärvi sijaitsee Heinoonjoen sivuhaarassa Kivistojalla.


title: Järviönjärvi (Jumesniemi)

text: Pieni järvi on 150 metriä pitkä, 100 metriä leveä ja sen pinta-ala on 1,0 hehtaaria. Se sijaitsee pienessä notkossa, jota ympäröi metsämaat ja notkelman suohon raivattu peltomaa. Järveen laskee yksi tulo-oja, joka tuo vettä pelloilta, metsästä ja Ahvenusjärvestä. Vesi jatkaa virtaamistaan Kivistojaa myöten ja yhtyy sitten Heinoonjokeen sen alajuoksulle. Heinoonjoki laskee Arostensalmeen.


title: Opel Antara

text: Opel Antara on Opelin vuodesta 2006 lähtien valmistama crossover-tyyppinen henkilöautomalli. Se perustuu samalle Theta-pohjalevylle kuin sisarmallinsa Chevrolet Captiva, mutta on siitä poiketen viisipaikkainen ja ulkonäöltään varsin erilainen. Tekniikka on kuitenkin autoissa moottoreita myöten sama. Antara täytti Opel-mallistossa katumaasturiluokassa olleen aukon, joka syntyi kun Fronteran valmistus loppui vuonna 2003. Isossa-Britanniassa mallin nimi on Vauxhall Antara, Pohjois-Amerikassa Saturn Vue, Etelä-Amerikassa Chevrolet Captiva Sport, Australaasiassa Holden Captiva ja Lähi-idässä GMC Terrain.


title: Opel Antara

text: Euroopassa Antaraa ei ole myyty vuoden 2015 jälkeen. Sen korvaajaksi tuli vuonna 2017 esitelty Opel Grandland X.


title: Opel Antara

text: Antaran muotoilu perustuu Frankfurtin autonäyttelyssä syksyllä 2005 esiteltyyn kaksioviseen Antara GTC -konseptiautoon. Tuotantomallin ensiesittely tapahtui seuraavana vuonna Pariisin autonäyttelyssä.


title: Opel Antara

text: Euroopassa Antaran bensiinimoottorit olivat 2,4 Ecotec (140 hv) ja 3,2 V6 Ecotec (227 hv). Ainoa dieselmoottori oli 2,0-litrainen CDTI (150 hv). Mallivuodelle 2008 valikoimaa täydennettiin CDTI-dieselin 127-hevosvoimaisella versiolla. Muilla markkinoilla tarjolla on erilaisia vaihtoehtoja aina 3,6-litraiseen V6-moottoriin asti.


title: Opel Antara

text: Antara koki kevyen kasvojenkohotuksen vuoden 2010 lopussa. Ulkoasuun tehtiin pieniä muutoksia ja sisällä keskikonsolin säilytystiloja laajennettiin aikaisempaa monikäyttöisemmiksi. Samalla auton keulalle tuli myös uusi Opelin logo. Sähköinen käsijarru ja mäkilähtöavustin tulivat vakiovarusteiksi.


title: Opel Antara

text: 2,0 litran dieselin korvasi uusi Euro 5 -normit täyttävä 2,2-litrainen (160/181 hv) moottori ja 2,4 Ecotecin teho nousi uudistusten myötä 165 hevosvoimaan.


title: Glencore

text: Glencore plc on brittiläis-sveitsiläinen raaka-ainekauppaan ja kaivostoimintaan erikoistunut jättiyritys, jonka kotipaikka on Sveitsin Baar. Vuonna 2014 se oli maailman kymmenenneksi suurin yritys Fortune 500 Global -listalla.


title: Glencore

text: Nykyinen Glencore plc syntyi toukokuussa 2013 raaka-aineyhtiö Glencoren ja kaivosyhtiö Xstratan fuusiona. Glencore-nimi tulee sanoista "GLobal ENergy COmmodity REsources", ja yhtiö toimittaa metalleja, mineraaleja, raakaöljyä, öljytuotteita, kivihiiltä, maakaasua ja maataloustuotteita asiakasyrityksilleen, jotka toimivat energia-, teräs-, ajoneuvo- ja elintarviketeollisuudessa.


title: Glencore

text: Glencoren historia on ollut skandaalintäyteinen. Perustaja Marc Richiä kutsuttiin talousrikostensa vuoksi 1990-luvulla maailman etsityimmäksi valkokaulusrikolliseksi, ja myöhemmin yritys on ollut usein otsikoissa ympäristölaiminlyönneistään sekä lahjonta- ja veronkiertosyytteistä eri puolilla maailmaa.


title: Glencore

text: Velkaisen Glencoren osakekurssi on vuonna 2015 ollut jyrkässä laskussa. Syksyllä 2014 Glencoren osake maksoi yli kolme Englannin puntaa, syyskuun lopussa 2015 vain 0,77 puntaa.


title: Glencore

text: Yrityksen perusti vuonna 1974 raaka-ainemeklari Marc Rich (1934–2013) nimellä Marc Rich + Co AG. Toukokuussa 2013 Glencore toteutti odotetun fuusion yhteistyökumppaninsa Xstratan kanssa, josta se oli omistanut osan jo vuodesta 1990 lähtien.


title: Glencore

text: Yrityksellä rikastunut perustaja Marc Rich joutui Yhdysvalloissa vuonna 1983 syytetyksi 51 eri syytekohdasta, muun muassa verorikoksista ja laittomasta kaupankäynnistä Iranin kanssa panttivankikriisin 1979–1981 aikana. Liittovaltion syyttäjänä New Yorkin osavaltiossa tuolloin toiminut Rudy Giuliani kuvasi juttua maan kaikkien aikojen suurimmaksi veronkiertotapaukseksi. Rich pakeni Sveitsiin kunnes presidentti Bill Clinton armahti hänet vuonna 2001, viimeisenä virassaolopäivänään. Maanpakonsa aikana Rich yritti saada yritykselleen määräävän markkina-aseman maailman sinkkikaupasta. Hanke epäonnistui, ja vuosina 1993–1994 Rich joutui myymään enemmistöosuuden konkurssikypsästä Marc Rich + Co:sta Glencore International -yhtiölle, jonka perusti yrityksen muu toimiva johto management buyoutina. Glencoren johto toimi kuitenkin sen jälkeenkin läheisessä yhteistyössä viranomaisia piileskelleen Marc Richin kanssa seuraavat 21 vuotta.


title: Glencore

text: Glencore International listautui Lontoon pörssiin toukokuussa 2011 ja otettiin mukaan FTSE 100 -indeksiin. Yrityksen osake noteerataan myös Hongkongin ja Johannesburgin pörsseissä.


title: Glencore

text: CIA-tiedustelupalvelun mukaan Glencore International olisi maksanut yli 3,2 miljoonaa dollaria lahjuksina Saddam Husseinin hallinnolle saadakseen irakilaista öljyä Yhdistyneiden kansakuntien Ruokaa öljystä -ohjelman puitteissa. Glencore on kiistänyt syytökset. Jo Marc Richin aikana yritystä syytettiin laittomasta kaupankäynnistä Etelä-Afrikan rotusortohallituksen kanssa.


title: Glencore

text: Sambiassa Glencoren omistama Mopani Copper Mines plc on ollut kritiikin kohteena happosateista ja miljoonien ihmisten terveysongelmista sekä veronkierrosta.


title: Glencore

text: Kongon demokraattisessa tasavallassa Glencoren tytäryhtiö käytti kuparimalmin rikastuksessa happoa, joka laskettiin suoraan paikallisten kalastajien käyttämään jokeen. Yritystä on syytetty myös maan valtiollisten kaivosten yksityistämisessä tapahtuneista väärinkäytöksistä.


title: Glencore

text: Yhtiön vastuullisuuskysymyksiä käsiteltiin vuonna 2012 Yle TV1 -kanavalla esitetyssä Nicolas Shaxsonin dokumentissa "Afrikkaa ryöstämässä" (Stealing Africa, 2012).


title: Lentopallon Mestaruusliigakausi 2015–2016

text: Lentopallon Mestaruusliigan kausi 2015–2016 käynnistyi miehillä 26. syyskuuta 2015. Naiset aloittivat jo päivää aiemmin. Miesten mestaruuden voitti ylivoimaiseen tapaan Kokkolan Tiikerit, joka näin ollen saavutti toisen peräkkäisen ja kaikkiaan kolmannen mestaruutensa. Joukkue hävisi vain yhden runkosarjaottelun koko kaudella. Naisten mestariksi palloili HPK Naiset, jolle mestaruus oli ensimmäinen, tosin seuran edeltäjä Vanajan Racing Club, joka oli Tarmo Volleyn naisten edustusjoukkue, voitti 8 mestaruutta vv. 2000-2003 ja 2005-2008. LP Viesti Salo, joka oli hallinnut naisten lentopalloliigaa edelliset seitsemän kautta, sai nyt tyytyä hopeamitaleihin.


text:
Liigassa pelataan 12 joukkueen kolminkertainen runkosarja, yhteensä 30 ottelua joukkuetta kohden.
Runkosarjan kahdeksan parasta selviytyvät pudotuspeleihin.


text: Naisten Mestaruusliigassa pelataan kaudella 2015-2016 kymmenen joukkueen kolminkertainen sarja (27 ottelua), sekä yksi vierasottelu Lentopalloliiton valmennuskeskuksen joukkuetta vastaan. Kuortaneen pelit lasketaan sarjataulukkoon vastustajan osalta.


text: Naisten pudotuspeleihin pääsee kahdeksan joukkuetta.


text:
Kokkolan Tiikerit
Päävalmentaja: Tommi Tiilikainen Apuvalmentaja: Mikko Keskisipilä.


text: HPK Naiset


text: Päävalmentaja: Luca Chiappini.


title: Saturn Vue

text: Saturn VUE on 4-ovinen crossover jota yhdysvaltalainen General Motors valmisti Saturn-merkin alla.


title: Gojko Cimirot

text: Gojko Cimirot (s. 19. joulukuuta 1992 Trebinje) on bosnialainen jalkapalloilija, pelipaikaltaan keskikenttäpelaaja. Hän on edustanut Standard Liègea tammikuusta 2018 lähtien.


title: Gojko Cimirot

text: Hän aloitti uransa 7-vuotiaana FK Leotar Trebinjessa ja 16-vuotiaana hän teki debyyttinsä ykkösjoukkueessa. Kesäkuussa 2013 hän siirtyi FK Sarajevoon. Hän teki debyyttinsä tässä seurassa 4. heinäkuuta 2013 sanmarinolaista AC Libertasia vastaan Eurooppa-liigassa. Elokuussa 2015 hän teki kolmen vuoden sopimuksen PAOK FC:n kanssa. Tammikuussa 2018 hän siirtyi Standard Liègeen.


title: Gojko Cimirot

text: Bosnian maajoukkueessa hän teki debyyttinsä 4. syyskuuta 2014 Liechtensteinia vastaan.


title: Turkkilanjärvi

text: Turkkilanjärvi on pelloksi kuivatettu entinen järvi Hämeenkyrön Turkkilassa, joka kuului Turkkilanjärvenojan valuma-alueeseen.